Διήμερο στον Ομαλό Χανίων, Σαββατοκύριακο 9-10 Νοεμβρίου\nΣε αυτή την εκδρομή θα μας δοθεί η ευκαιρία, να επισκεφτούμε το σπίτι – Μουσείο πλέον- Του Ελευθερίου Βενιζέλου στη Χαλέπα των Χανίων. Η Οικία Βενιζέλου φέρει την προσωπική σφραγίδα του και όλοι οι χώροι έχουν διατηρήσει μέχρι και σήμερα την αυθεντική τους μορφή. Έπιπλα της δεκαετίας 1925-1935, διακοσμητικά αντικείμενα και πίνακες εποχής, πρωτότυπες φωτογραφίες, προσωπικά αντικείμενα, κοσμούν το εσωτερικό του.\nΘα διανυκτερεύσουμε σε παραδοσιακό Κρητικό κατάλυμα στον Ομάλο, θα περπατήσουμε, θα επισκευθούμε το γνωστό σε όλους Ξυλόσκαλο – στην είσοδο του φαραγγιου της Σαμαριάς – και θα γευθούμε τις παραδοσιακές νοστιμιές του τόπου μας.\nΗμερομηνία αναχώρησης & επιστροφής\nΑναχώρηση: 09/11 από Ηράκλειο\nΕπιστροφή: 10/11 στο Ηράκλειο\nΠερίπου 8:00 από Ηράκλειο.\n(θα υπάρξει ενημέρωση δυο ημέρες νωρίτερα, για την ακριβή ώρα αναχώρησης)\nΜια διανυκτέρευση σε τοπικό κατάλυμα στην περιοχή του Ομαλού με Πρωινό.\nΗ είσοδος στην Οικία/Μουσείο Βενιζέλου (4€).\nΓεύματα, ποτά ή οτιδήποτε προαιρετικό.\nΤην παρέα μας και Θετική διάθεση για την φθινοπωρινή εκδρομή μας.\nΑναλυτικά η εκδρομή μας.\nΗμέρα 1ηΣάββατο 09/11/2019\nΞεκινώντας από το Ηράκλειο, για τη Δυτική Κρήτη (με μια ενδιάμεση στάση), θα επισκεφτούμε το σπίτι – Μουσείο του Ελευθερίου Βενιζέλου στη Χαλέπα των Χανίων. Το πατρικό σπίτι του Ελ. Βενιζέλου στη Χαλέπα Χανίων αποτέλεσε τη στέγη της ζωής του επί 30 και πλέον χρόνια, από το 1880 μέχρι το 1910 και αργότερα κατά διαστήματα από το 1927 μέχρι το 1935. Η Οικία Βενιζέλου φέρει την προσωπική σφραγίδα του και όλοι οι χώροι έχουν διατηρήσει μέχρι και σήμερα την αυθεντική τους μορφή. Έπιπλα της δεκαετίας 1925-1935, διαλεγμένα από τον ίδιο και τη γυναίκα του Έλενα, κινητά διακοσμητικά αντικείμενα και πίνακες εποχής, πρωτότυπες φωτογραφίες, προσωπικά αντικείμενα κοσμούν το εσωτερικό του. Στη συνέχεια μια βόλτα στην παλιά πόλη των Χανίων στο Βενετσιάνικο λιμάνι , και σεργιάνι στα στενά της δρομάκια είναι απαραίτητη. Ακολούθως και λόγω της Ημέρας θα έχουμε μια μικρή στάση στον Αγ. Νεκτάριο που εορτάζει τη μέρα αυτή και συνεχίζουμε για τον γοητευτικό ΟΜΑΛΟ όπου θα διανυκτερεύσουμε. Ελεύθερος χρόνος για πεζοπορία στο οροπέδιο ή ξεκούραση και χαλάρωση!!!! Το βραδάκι στην ταβέρνα του καταλύματος μπορούμε να απολαύσουμε παραδοσιακές κρητικές νοστιμιές .\nΗμέρα 2η Κυριακή 10/11/2019\nΜετά το πρωινό στο κατάλυμά μας, κάτω από τη σκιά των Λευκών ορέων, θα ακολουθήσει βόλτα στο Ξυλόσκαλο –στην είσοδο του φαραγγιού της Σαμαριάς- θα μας ενθουσιάσει με την άγρια ομορφιά του τοπίου !!!\nΚατηφορίζοντας από τον Ομαλό, θα κατευθυνθούμε στο νομό Ρέθυμνου όπου το μεσημέρι σε κοντινό χωριό (Σωματάς) θα έχουμε γεύμα σε παραδοσιακή ταβέρνα με μουσική !!! Το απογευματάκι επιστροφή στο Ηράκλειο.


Το κιτ ήταν σε κασελάκι με εσωτερική επένδυση από βελούδο, με στρίφωμα από μετάξι, και το εσωτερικό του καπακιού ήταν διακοσμημένο με εικόνα της Αναστάσεως του Κυρίου\nΠεριείχε όλα όσα χρειάζεται κάποιος για να στείλει σε αιώνιο ύπνο τον κουκουλοφόρο Άρχοντα των Απέθαντων: τρεις σταυρούς, χάντρες ροζάριου, μια Βίβλο, ένα μικρό πιστόλι, ένα μικρό μαχαίρι με ασημένια λεπίδα, τανάλιες για εξαγωγή δοντιών – και, για λόγους που δεν μπορεί να εξηγήσει κανείς – δόντια καρχαρία.\nΣτο τέλος της τετραήμερης δημοπρασίας, το κασελάκι κατακυρώθηκε σε αγοραστή αντί του ποσού των 3.185 δολαρίων (ποσού εντός των εκτιμήσεων), ο οποίος θέλησε να διατηρήσει την ανωνυμία του.\nΑν και είναι παλιό, δεν θεωρείται ότι είναι ένα από τα «αυθεντικά» κιτ που κυκλοφορούσαν τη δεκαετία του 1800.\nΟ οίκος χρονολογεί το κασελάκι στο 1780 περίπου, η Βίβλος εκδόθηκε το 1842, ενώ το μικρό μαχαίρι φτιάχτηκε στις αρχές του 20ού αιώνα.\nΣύμφωνα με τα όσα τόνισε στους Τάιμς της Νέας Υόρκης ο Robert A. Smart, καθηγητής Αγγλικής Λογοτεχνίας στο Quinnipiac University, τα «αυθεντικά» κιτ όφειλαν, επιπλέον, να έχουν βότανα, αγιασμό και σφαίρες από ασήμι. Kαι το σουγιαδάκι δεν θα ήταν τόσο μικρό.


Scripta Πτερόεντα: Βρέθηκε ταινία 111 ετών από ιστορία του Ντίκενς\nΒρέθηκε ταινία 111 ετών από ιστορία του Ντίκενς\nΔιακόσια χρόνια γιορτάζονται φέτος από τη γέννηση του Τσαρλς Ντίκενς και χαμένοι «θησαυροί» ανασύρονται στην επιφάνεια.\nΠρόσφατα είδε το φως η πιο παλιά ταινία από αυτές που έχουν διασωθεί στα αρχεία του Βρετανικού Κινηματογραφικού Ινστιτούτου, όπου βρισκόταν πάνω από πενήντα χρόνια. Πιστεύεται πως είναι έργο του σκηνοθέτη Τζ. Εϊ Σμιθ από το Μπράιτον. Διάρκειας ενός λεπτού, το ταινιάκι του 1901 «αποκαλύφθηκε» τον Φεβρουάριο, μία μέρα μετά την επίσημη επέτειο του 200 χρόνων του Ντίκενς, και είναι η πρώτη γνωστή ταινία όπου εμφανίζεται χαρακτήρας από το έργο του. Ο Σμιθ αγαπούσε ιδιαίτερα τον Ντίκενς και έκανε τις δικές του διασκευές σε γνωστά έργα του, όπως στη «Χριστουγεννιάτικη ιστορία». Αυτή η ταινία, ωστόσο, έχει θέμα της μια δραματική ιστορία. «Ο θάνατος του φτωχού Τζο» δείχνει ένα καημένο παιδάκι, τον Τζο, να παγώνει έξω στη νύχτα και στο χιόνι μπροστά από μια εκκλησία, όταν πλησιάζει ένας άνδρας με μια λάμπα στα χέρια και προσπαθεί να το κρατήσει ζωντανό, αλλά είναι πολύ αργά. Η ταινία - διάρκειας ενός λεπτού - έφτασε στο Βρετανικό Κινηματογραφικό Ινστιτούτο το 1954 μαζί με άλλες από έναν συλλέκτη στο Μπράιτον ο οποίος γνώριζε τον Τζ. Εϊ Σμιθ. Το ταινιάκι προβάλλεται αυτές τις ημέρες στη Βρετανία σε ειδικές προβολές, αλλά προγραμματίζεται να βγει και σε DVD στο πλαίσιο των αφιερωμάτων στον Τσαρλς Ντίκενς.\nΕτικέτες Βιβλίο, ταινία


Τα 10 καλύτερα ξενοδοχεία κοντά σε: Mittagong Lookout\nΤα καλύτερα ξενοδοχεία κοντά σε: Mittagong Lookout\nOxley Drive, Mittagong, Νέα Νότια Ουαλία 2575, Αυστραλία\nMittagong Lookout: Διαβάστε κριτικές\n108 από 426 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Mittagong Lookout\n1,9 χλμ. από Mittagong Lookout\n2,3 χλμ. από Mittagong Lookout\n2,6 χλμ. από Mittagong Lookout\n2,8 χλμ. από Mittagong Lookout\n3,4 χλμ. από Mittagong Lookout\n3,5 χλμ. από Mittagong Lookout\n3,7 χλμ. από Mittagong Lookout\n3,9 χλμ. από Mittagong Lookout\n5,1 χλμ. από Mittagong Lookout\n7,8 χλμ. από Mittagong Lookout\n9,9 χλμ. από Mittagong Lookout\n14,5 χλμ. από Mittagong Lookout\n24,9 χλμ. από Mittagong Lookout\n32,4 χλμ. από Mittagong Lookout\n38,2 χλμ. από Mittagong Lookout\n40,2 χλμ. από Mittagong Lookout\n40,4 χλμ. από Mittagong Lookout\n40,9 χλμ. από Mittagong Lookout\n41,2 χλμ. από Mittagong Lookout\n41,4 χλμ. από Mittagong Lookout\n41,6 χλμ. από Mittagong Lookout\n41,8 χλμ. από Mittagong Lookout\n54 Kembla St, Wollongong, Νέα Νότια Ουαλία 2500, Αυστραλία\n42,1 χλμ. από Mittagong Lookout\n42,2 χλμ. από Mittagong Lookout\n42,3 χλμ. από Mittagong Lookout\n42,4 χλμ. από Mittagong Lookout


Justsport.gr | adidas Performance Hoops 2.0 Mid Shoes GZ7769\nadidas Performance Hoops 2.0 Mid Shoes GZ7769\nHOOPS 2.0 MID SHOES ΜΠΑΣΚΕΤΙΚΟ ΣΤΥΛ ΜΕ ΤΙΣ ΤΡΕΙΣ ΧΑΡΑΚΤΗΡΙΣΤΙΚΕΣ ΡΙΓΕΣ ΤΗΣ ADIDAS.\nΒγαλμένα απ' το παρκέ και έτοιμα για την παιδική χαρά. Αυτά τα παιδικά παπούτσια χαρίζουν μπασκετικό στυλ στα δραστήρια ποδαράκια. Έχουν επάνω μέρος από υλικό που μοιάζει με δέρμα και σχεδιασμό mid-cut για επιπλέον υποστήριξη. Οι τρεις χαρακτηριστικές ρίγες της adidas ξεχωρίζουν σε διαφορετικό χρώμα στα πλαϊνά.\nΚωδικός Προϊόντος: GZ7769


Τα καλύτερα ξενοδοχεία 3 αστέρων - Panguitch - TripAdvisor\nΤα καλύτερα ξενοδοχεία 3 αστέρων - Panguitch, Γιούτα\nPanguitch - Ξενοδοχεία 3 αστέρων\nPanguitch: Άλλα ξενοδοχεία εκεί κοντά (15)\n21,7 χλμ. από Panguitch\n38,3 χλμ. από Panguitch\n38,9 χλμ. από Panguitch\n37,0 χλμ. από Panguitch\n37,4 χλμ. από Panguitch\nΝο 5 από 6 B&B: Tropic\n37,5 χλμ. από Panguitch\nΝο 1 από 1 B&B: Long Valley Junction\n38,4 χλμ. από Panguitch\nΝο 2 από 6 ειδικά καταλύματα: Duck Creek Village\n38,6 χλμ. από Panguitch\nΝο 4 από 4 ειδικά καταλύματα: Brian Head\n38,8 χλμ. από Panguitch\nΝο 2 από 4 ειδικά καταλύματα: Brian Head


Επίσκεψη Ερντογάν στην Αθήνα: Ο έντονος διάλογος με τον ΠτΔ για τη Λωζάνη και η συνάντηση με τον Πρωθυπουργό - ΕΠΙΚΑΙΡΟΤΗΤΑ - Fortunegreece.com\n07/12/2017 03:51:47 μμ\n«Αδιαπραγμάτευτη η Συνθήκη της Λωζάνης» τόνισε ο Προκόπης Παυλόπουλος στον Τούρκο πρόεδρο – Να κτιστούν «γέφυρες» μεταξύ των δύο λαών συμφώνησαν Τσίπρας-Ερντογάν.\nΟ κ. Ερντογάν επικέντρωσε την προσοχή στην ανάγκη οι δύο χώρες να εστιάσουν στο γεμάτο μέρος του “ποτηριού” και να παραμερίσουν το κενό, λέγοντας: «Οπως είπα κατά την διάρκεια των συνομιλιών μου με τον Πρόεδρο της Δημοκρατίας, πιστεύω ότι η Τουρκία και η Ελλάδα πρέπει να πιστέψουν σε κάτι. Πρέπει να πιστέψουν ότι πρέπει να εστιάσουν στο γεμάτο μέρος του “ποτηριού” και να μπορέσουν να παραμερίσουν το κενό του “ποτηριού”, και χρειάζεται να οικοδομήσουμε τις συνομιλίες μας πάνω σε αυτή την αντίληψη, να εστιάσουμε στο γεμάτο μέρος του “ποτηριού”».\n«Στην ουσία οι λαοί μας έχουν πάρα πολλά κοινά σημεία αρκεί να παραμερίσουμε αυτούς που έχουν κάποιες ιδεολογικές εμμονές. Εμείς ως χώρα, ως Τουρκική Δημοκρατία, ποτέ δεν εποφθαλμιούμε τα εδάφη μιας άλλης χώρας. Είμαστε δύο χώρες, δύο λαοί, οι οποίοι συνυπήρξαν, έζησαν πολύ κοντά ο ένας στον άλλον και ως εκ τούτου συμβαίνει να έχουμε ομογενείς που ζουν στη χώρα σας, στα ελληνικά εδάφη. Και εσείς έχετε τους ομογενείς σας, οι οποίοι ζουν στα τουρκικά εδάφη. Εύχομαι και λέω, μακάρι να μην είχαν διαπραχθεί τα λάθη που έγιναν από προηγούμενες πολιτικές που οδήγησαν στην αποχώρηση πολιτών που ήταν μέλη της μειονότητας στην Τουρκία και να μην ήμασταν στην κατάσταση που είμαστε σήμερα», αναγνώρισε ο κ. Ερντογάν, που συνέχισε λέγοντας: «\nΑλλά θεωρώ ότι τα σφάλματα και τα λάθη που διαπράχθηκαν είναι πια κομμάτι της Ιστορίας. Και κάποτε πρέπει να κτίσουμε το μέλλον, όπως είπατε, σε πολύ γερά θεμέλια. Για αυτό νομίζω ότι μπορούμε να κάνουμε πολλά πράγματα για να εξασφαλίσουμε αυτά τα γερά θεμέλια. Εάν μπορέσουμε να συμφωνήσουμε με βάση ορισμένες αρχές κοινής λογικής, κοινού λόγου, εάν μπορέσουμε να διαμορφώσουμε μια κοινή ρητορεία, νομίζω ότι θα μπορέσουμε να επιλύσουμε πολλά από τα προβλήματα. Εγώ σε αυτή μας τη συνάντηση μεταφέρω τις προσωπικές μου ευχαριστίες, αλλά είμαι και εκπρόσωπος του λαού μου, ο οποίος είναι ευγνώμων στον ελληνικό λαό και σε εσάς προσωπικά».\nΓια τους ομογενείς της Θράκης\n«Η συνθήκη της Λωζάνης είναι μια συνθήκη που υπεγράφη από 11 χώρες. Στη συνθήκη υπάρχουν προβλέψεις μόνο για το Αιγαίο; Δεν υπάρχει τίποτε για το καθεστώς που διέπει τις δυο μειονότητες; Στη Δ. Θράκη έχουμε μουσουλμανική μειονότητα και πιστεύουμε πως στο θέμα αυτό μπορούν να γίνουν νέες σκέψεις», υποστήριξε ο Ρετζέπ Ταγίπ Ερντογάν στη διάρκεια των κοινών δηλώσεων με τον πρωθυπουργό Αλέξη Τσίπρα.\nΟ Τούρκος Πρόεδρος ανέφερε επίσης πως το κατά κεφαλή στην Ελλάδα είναι 15.000 ευρώ και στη Δ. Θράκη 2.000 με 2.500 ευρώ και προσέθεσε: «Υπάρχει οικονομικό χάσμα. Για το θέμα τις μουφτείας. Ο αρχιμουφτής είναι διορισμένος δημόσιος υπάλληλος. Η συνθήκη της Λωζάνης προβλέπει ο Οικουμενικός Πατριάρχης να εκλέγεται από την Ιερά Σύνοδο. Στη Δ. Θράκη το ζήτημα του αρχιμουφτή, κατά τη γνώμη μου, συνιστά σοβαρή πληγή και πιστεύω ότι ο αξιότιμος πρωθυπουργός θα συμβάλει στην επίλυση του ζητήματος» υποστήριξε ο Τούρκος Πρόεδρος και επισήμανε πως «δεν διαφωνούμε ότι είναι εσωτερικό ζήτημα της Ελλάδας, αλλά εάν μας δίνεται η άδεια μπορούμε να διατυπώσουμε την παράκλησή μας». Ο Τούρκος Πρόεδρος εξέφρασε την άποψη πως «το ζήτημα των θρησκειών μπορεί να επιλυθεί και τεχνικά με συνεργασία των υπουργείων μας».\nΤην ανάγκη να τερματιστεί η παραβατική τουρκική αεροναυτική δραστηριότητα στο Αιγαίο, τόνισε ο πρωθυπουργός Αλέξης Τσίπρας, στη διάρκεια των κοινών δηλώσεων με τον Πρόεδρο της Τουρκίας Ρετζέπ Ταγίπ Ερντογάν, και σημείωσε πως δεν συνάδει με το καλό κλίμα να επικρέμεται απειλή του casus belli. «Συνομιλήσαμε ανοιχτά με τον Τούρκο πρόεδρο στην προσπάθεια μας να μην κρυφτούμε πίσω από διαφωνίες. Να τις εντοπίσουμε αλλά να άρουμε και παρεξηγήσεις, να καταλάβουμε ο ένας τι εννοεί ο άλλος. Μιλήσαμε για την ένταση στο Αιγαίο. Εγώ τόνισα ότι η παραβατική τουρκική αεροναυτική δραστηριότητα πρέπει να τερματιστεί. Η αυξανόμενες παραβιάσεις του ελληνικού εναέριου χώρου και ειδικότερα οι εμπλοκές στο Αιγαίο αποτελούν κίνδυνο για τις σχέσεις μας και κυρίως αποτελούν κίνδυνο για τους πιλότους μας», είπε ο πρωθυπουργός.\n«Λόγω του νεαρού της ηλικίας του ο πρωθυπουργός εξανίσταται για την καθυστέρηση στην επίλυση του Κυπριακού. Αποκόμισα πολύτιμη πείρα από τη διαδικασία και μπορώ να παρέχω τα σχετικά έγγραφα και τις σχετικές πληροφορίες. Στρατό έχουν στο νησί και οι δυο χώρες και εάν είχε εφαρμοστεί το σχέδιο Ανάν δεν θα είχαμε φθάσει σε αυτό το σημείο, γιατί θα είχε ορισθεί ο αριθμός των στρατευμάτων που υπάρχουν στο νησί αλλά υπήρξε στραβοπάτημα της ελληνοκυπριακής πλευράς. Μπορούμε να εργασθούμε από κοινού για την επίλυση του ζητήματος», απάντησε ο κ. Ερντογάν.\nΟ Τούρκος πρόεδρος επισήμανε πως «πρέπει να κινηθούμε ομονοούντες ώστε να καταλήξουμε κάπου» και τόνισε: «Είμαστε μητέρες πατρίδες και εγγυήτριες δυνάμεις. Θέλουμε μια διαρκή και βιώσιμη λύση. Αυτό θέλει και η ελληνική πλευρά, αλλά τίθενται θέματα της τελευταίας στιγμής που μπορούν να θεωρηθούν υπεκφυγές ώστε να μην καταλήξουμε κάπου». Επίσης, ο Τούρκος Πρόεδρος υποστήριξε πως «τα θέματα του Αιγαίου είναι δυσεπίλυτα, αλλά μπορούν να λυθούν με συνομιλίες» και σημείωσε: «Πρέπει να κοιτάζουμε το γεμάτο μέρος του ποτηριού. Να προχωρήσουμε και να κάνουμε σταθερά βήματα».\nΓια τους πραξικοπηματίες και τους «Οκτώ»\nΗ Συνθήκη της Λωζάνης στο επίκεντρο της έντονης συζήτησης με τον Π. Παυλόπουλο\nΤο Προεδρικό Μέγαρο επισκέφθηκε νωρίτερα ο Τούρκος Πρόεδρος, όπου τον υποδέχθηκε ο Έλληνας ομόλογός του Προκόπης Παυλόπουλος. Στην είσοδο του Μεγάρου ο Τούρκος Πρόεδρος είχε θερμή χειραψία με τον πρόεδρο της Βουλής Νίκος Βούτση τον υπουργό Εξωτερικών, Νίκο Κοτζιά και τον αρχηγό ΓΕΕΘΑ Ναύαρχο Ευάγγελο Αποστολάκη. Τον Τούρκο Πρόεδρο συνόδευε πλειάδα διπλωματών και υπουργών, μεταξύ των οποίων οι υπουργοί Οικονομικών, Ενέργειας, Εξωτερικών, Εσωτερικών, ο κυβερνητικός εκπρόσωπος και ο πρέσβης της Τουρκίας στην Ελλάδα.\n«Διατυπώσατε κάποιες αλήθειες, ανοιχτά και ξεκάθαρα. Στη Συνθήκη της Λωζάνης υπάρχουν κάποιες εκκρεμότητες, οι οποίες δεν κατανοούνται σωστά. Αυτή είναι μια συμφωνία, η οποία υπογράφτηκε πριν από 94 χρόνια και όχι μόνο μεταξύ Ελλάδας και Τουρκίας», είπε ο Τούρκος Πρόεδρος και πρόσθεσε: «Υπάρχουν διάφορα παραδείγματα στον κόσμο. Εγώ αναφέρθηκα στα θέματα αυτά επειδή αναφερθήκατε εσείς σήμερα. Αν δεν υπήρχε αναφορά από εσάς, θα τα συζητούσα με τον κύριο Τσίπρα. Όπως και να συμβαίνει όμως, τα συζητήσαμε εσείς από το μέρος της Ελλάδας κι εγώ από το μέρος της Τουρκίας. Και στην Τουρκία υπήρχαν προβλήματα γι’ αυτό προβήκαμε σε αλλαγές. με τις εκλογές που θα γίνουν το 2019 θα κάνουμε αλλαγή συστήματος διακυβέρνησης στη χώρα μας. Και αυτό είναι το πρώτο βήμα μιας νέα διαδικασίας που ξεκινά στην Τουρκία».\nΆμεση ήταν η απάντηση του Προέδρου της Δημοκρατίας: «Οι συνθήκες δεν χρειάζονται επικαιροποίηση. Οι μέθοδοι ερμηνείας του δικαίου είναι εκείνες που επιτρέπουν την προσαρμογή στις εκάστοτε συνθήκες. Αν αποφεύγαμε ορισμένους όρους που δεν ταιριάζουν, νομίζω ότι θα είχαμε αποφύγει παρεξηγήσεις».\n«Η όποια διαφορά δεν μπορεί παρά να λυθεί με τρόπο ειρηνικό και με βάση το Διεθνές Δίκαιο», είπε ο κ. Παυλόπουλος και ζήτησε ειλικρινή εφαρμογή της ευρω-τουρκικής συμφωνίας για το προσφυγικό, με δεδομένο ότι βασικές αξίες είναι η Δικαιοσύνη και ο Ανθρωπισμός.\nH άφιξη του Τούρκου Προέδρου\nΝΔ: Ασυγχώρητη προχειρότητα και έλλειμμα προετοιμασίας εκ μέρους της κυβέρνησης\nΗ σημασία της επίσκεψης του Τούρκου προέδρου στην Αθήνα\nΗ συνάντηση λαμβάνει χώρα μέσα σε ένα πλαίσιο αυξανόμενων προκλήσεων στην ευρύτερη περιοχή και την Ευρώπη, είναι η πρώτη επίσκεψη Τούρκου προέδρου στη χώρα μας ύστερα από έξι και πλέον δεκαετίες και γίνεται σε μια χρονική περίοδο που η κατάσταση των σχέσεων της Τουρκίας με την Ευρωπαϊκή Ένωση και τις ΗΠΑ καθιστά σημαντική την αναβάθμιση του διμερούς διαύλου επικοινωνίας Αθήνας-Άγκυρας για την αντιμετώπιση κρίσεων, τη μείωση της έντασης και την διαχείριση περιφερειακών προκλήσεων.\nΗ συμφωνία ΕΕ-Τουρκίας για τη μετανάστευση, καθώς και το διμερές Πρωτόκολλο Επανεισδοχής πρέπει να συνεχίσουν να εφαρμόζονται όσο πιο αποτελεσματικά είναι δυνατόν”, είπε ο κ. Τσίπρας. Επίσης η ανάπτυξη των οικονομικών σχέσεων στους τομείς της ενέργειας, του τουρισμού, των επενδύσεων, του εμπορίου και των μεταφορών.\nΑπροσπέλαστο φρούριο η Αθήνα\nΗ άφιξη του Τούρκου προέδρου έχει μετατρέψει την Αθήνα σε φρούριο και το ειδικά το κέντρο της πόλης θα είναι απροσπέλαστο. Tούρκοι κομάντο, θωρακισμένα ΙΧ, ελεύθεροι σκοπευτές και ελικόπτερα θα γίνουν σκιά του Τούρκου ηγέτη καθ΄ όλη τη διάρκεια της παραμονής του Ελλάδα.\nΣυγκεκριμένα, ο Τούρκος πρόεδρος θα συνοδεύεται από 200 Τούρκους αστυνομικούς, κομάντος και πράκτορες. Η αυτοκινητοπομπή θα αποτελείται από θωρακισμένα αυτοκίνητα, στα οποία θα επιβαίνουν οι αστυνομικοί της προσωπικής ασφάλειάς του.\nΤην ίδια ώρα η ΕΛ.ΑΣ. έχει θέσει επί ποδός 2.800 αστυνομικούς. Σε επιοφυλακή βρίσκονται άνδρες της ΕΚΑΜ, του Τμήματος Εξουδετέρωσης Εκρηκτικών Μηχανισμών και ελεύθερο σκοπευτές. Σε όλα τα σημεία από όπου θα περάσει ο Ταγίπ Ερντογάν και η συνοδεία του θα υπάρχουν ελεύθεροι σκοπευτές, ενώ από αέρος θα καλύπτει τα σημεία ελικόπτερο της Ελληνικής Αστυνομίας.\nΗ διαδρομή Ελευθέριος Βενιζέλος – Σύνταγμα\nΤο προεδρικό αεροσκάφος θα προσγειωθεί στο Ελευθέριος Βενιζέλος και μετά τη σύντομη τελετή, η πομπή με τα θωρακισμένα οχήματα θα ακολουθήσει το δρομολόγιο: Αττική οδός, περιφερειακός Υμηττού, Κατεχάκη, λεωφόρος Μεσογείων, Βασιλίσσης Σοφίας, Σύνταγμα.\nΚλειστός θα παραμείνει την Πέμπτη καθόλη τη διάρκεια της ημέρας ο σταθμός «Σύνταγμα» του Μετρό μετά από απόφαση της ΕΛ.ΑΣ.. Επίσης θα διακοπεί προσωρινά η κυκλοφορία ή θα υπάρξουν τροποποιήσεις λεωφορειακών γραμμών και γραμμών τρόλεϊ στο κέντρο της πόλης. Οι τροποποιήσεις θα πραγματοποιούνται σταδιακά και ανάλογα με τα μέτρα και τις υποδείξεις της Τροχαίας, από τις 6 το πρωί της Πέμπτης έως τη λήξη της επίσκεψης την Παρασκευή.\nΣτη Διάσκεψοι συμμετέχουν αρχηγοί κρατών επικεφαλής κεντρικών τραπεζών, δήμαρχοι μεγάλων πόλεων, ΜΚΟ, επιχειρηματίες.\n12/12/2017 11:07:27 πμ\nESM για Ελλάδα: Πρώτα οι μεταρρυθμίσεις και μετά η έξοδος από το πρόγραμμα\n«Με την εκπλήρωση των δεσμεύσεων, η Ελλάδα μπορεί να εξέλθει από το τρίτο πρόγραμμα βοήθειας τον επόμενο Αύγουστο».\n12/12/2017 08:37:11 πμ\nΗ γερμανική εφημερίδα τονίζει μάλιστα ότι ειδικοί της ελβετικής UBS χαρακτηρίζουν τα ελληνικά ομόλογα ως τις «κορυφαίες επενδυτικές προτάσεις για το 2018».\n12/12/2017 08:21:04 πμ\nΗ TailWind, η εταιρεία διαφημιστικής τεχνολογίας του TDG, έδωσε στη δημοσιότητα τα πλήρη αποτελέσματα της 2ης ετήσιας έρευνας “Ad-Blocking in Greece”.\n11/12/2017 06:02:46 μμ\nΤσίπρας: Στα 764 εκατ. ευρώ το όφελος της επαναδιαπραγμάτευσης των οδικών αξόνων\nΜε αναρτήσεις σε Twitter και την επίσημη ιστοσελίδα του ο πρωθυπουργός κάνει έναν απολογισμό για τα έργα των μεγάλων αυτοκινητόδρομων της χώρας.\n11/12/2017 04:30:48 μμ\nΑσταμάτητος Ερντογάν: «Κράτος τρομοκράτη» που «σκοτώνει παιδιά» το Ισραήλ\nΟ Τούρκος πρόεδρος υποστηρίζει ότι η απόφαση του Τραμπ είναι «άκυρη» και την θεωρεί ως «μη γενόμενη».\n10/12/2017 03:32:17 μμ


Current: Γαρίφαλο τριμμένο\nΤο γαρίφαλο είναι το πιο γνωστό μπαχαρικό στην ομάδα των μπαχαρικών που είναι γνωστά ως "μπαχαρικά λουλούδια," και έχει δυνατή και γλυκιά γεύση. Το γαρίφαλο μας είναι φρεσκοτριμμένο για να έχετε μια όμορφη και ισορροπημένη γεύση στα φαγητά σας, τα γλυκά, τα αρτοσκευάσματα και τις σάλτσες σας.\nΚωδικός Προϊόντος: 10-3300\nΧρησιμοποιείται στην μαγειρική και συνδυάζεται με κανέλα, τζίντζερ ενώ είναι απαραίτητο και στην φαρμακευτική ιδιαίτερα για το έλαιό του.\nΜπαχαρικό το οποίο προέρχεται από το δέντρο Eugenie Aromatica ή Caryuphyllete. Ευδοκιμεί στις Φιλιππίνες, στη Σουμάτρα, τη Μαδαγασκάρη, την Τζαμάικα, τις Δυτικές Ινδίες, την Βραζιλία και είναι γνωστό και ως μοσχοκάρφι. Η χρήση του μας πηγαίνει πολύ πίσω στο χρόνο, αφού αρχαιολόγοι ανακάλυψαν γαρίφαλα μέσα σε ένα δοχείο στη Συρία, που χρονολογείται περίπου από το 1700 π.Χ.!\nΤο Γαρίφαλο ήταν αρχικά αυτόχθονα μόνο σε ένα μικρό σύμπλεγμα νησιών κοντά στην Ινδονησία, αν και σήμερα καλλιεργείται σε όλο τον κόσμο. Στο αποκορύφωμα της εποχής της εξερεύνησης, διάφορα ευρωπαϊκά έθνη αγωνίστηκαν το ένα με τον άλλο για τον έλεγχο αυτών των Νήσων, τα οποία ήταν τα μόνα μέρη στον κόσμο που θα μπορούσε κανείς να βρει το πολύτιμο γαρύφαλλο και το μοσχοκάρυδο.\nΤονώνει την ερωτική διάθεση και διεγείρει την πνευματική λειτουργία. Περιέχει αιθέριο έλαιο, την ευγενόλη, η οποία ανακουφίζει από τον πόνο, αλλά και από τον τυμπανισμό, τη δυσπεψία και τη ναυτία, ενώ έχει ήπια αντισηπτική δράση. Βοηθάει στην αντιμετώπιση λοιμώξεων και μυκητιάσεων (πόδι του αθλητή) και χρησιμοποιείται στη θεραπεία της ακμής, του έρπητα και στο κριθαράκι. Επιπλέον, έχει τανίνες και φλαβονοειδή, ουσίες στις οποίες αποδίδονται ευεργετικές ιδιότητες για την καρδιά.\nΖαχαρωτά Κας κας\nΚινόα σπόρος λευκή (Χωρίς γλουτένη) (Βιολογική)


«Οι Κυρίες της Εγκατάλειψης» - www.kisslaurenne.com\nΣτην έκθεση με τίτλο «Οι Κυρίες της Εγκατάλειψης», συναντά κανείς πορτραίτα γυναικών στην εργασία του έρωτα αλλά και των αγοριών που τις επισκέπτονταν στα Πειραιώτικα στενά που αποκαλούνταν “Λαμαρινάδικα” -λόγω των εργοστασίων στην περιοχή. Ακριβώς εκεί όπου σήμερα βρίσκεται ο, ομολογουμένως ιδανικός για την έκθεση, ατμοσφαιρικός χώρος του Pirée. Τα έργα συνοδεύονται από μικρά κείμενα ή φράσεις που έχει γράψει η Άννα Δημητρίου τα οποία μοιάζουν με εμπνευσμένα “θραύσματα” ενός λογοτεχνήματος. Οι επιρροές από τον Τουλούζ Λωτρέκ που η ίδια αγαπά πολύ είναι εμφανείς στις δημιουργίες της ενώ ευδιάκριτο είναι και το παιχνίδι με τις αναλογίες των άκρων στο δικό της “human design” που υπονοεί πως στο ανθρώπινο είδος υπάρχει πάντα ένα…κατασκευαστικό λάθος. «Τα χέρια, πάντα τονίζονται μια και, συμβολικά, προσπαθούν να πάνε μπροστά το project αυτού του κόσμου. Όσο για το σώμα, είναι η ύλη, φθαρτή στο χρόνο και περιρρέουσα» εξηγεί η ίδια.\nΜια ματιά στο curriculum vitae της αποκαλύπτει έναν άνθρωπο με πολύπλευρα ενδιαφέροντα και ανησυχίες. Η Άννα Δημητρίου σπούδασε Σκηνοθεσία Κινηματογράφου και τηλεόρασης στη σχολή Σταυράκου και επέκτεινε τις σπουδές της στη σκηνοθεσία θεάτρου (στο θέατρο των Αλλαγών) αλλά και τη δημοσιογραφία. Έχει επίσης εργαστεί στο ραδιόφωνο ενώ τα τελευταία 20 χρόνια είναι σκηνοθέτης τρέιλερ στον τηλεοπτικό σταθμό Alpha. Παράλληλα, ασχολείται με την street art, το urbex και τη συγγραφή: στο blog της, το Voice Off, μπορεί κανείς ν’ ανακαλύψει τα “σουρεαλιστικά χρονογραφήματα” της -όπως η ίδια χαρακτηρίζει τα κείμενά της. Αυτοδίδακτη ως εικαστικός, έχει κάνει ατομικές εκθέσεις, έχει λάβει μέρος σε πολλές ομαδικές, έχει σχεδιάσει αφίσες, εξώφυλλα περιοδικών και cd ενώ το 2009 με το ψηφιακό της κολλάζ κέρδισε το διαγωνισμό εξωφύλλου για το επετειακό τεύχος της Athens Voice ανάμεσα σε 1.000 συμμετοχές!\n«Εντρύφησα στο κολλάζ στη σχολή Σταυράκου. Έψαχνα πάντα να βρω ένα τρόπο να ζωγραφίσω, να δημιουργήσω δικούς μου κόσμους με όλα εκείνα τα ετερόκλητα στοιχεία που συνέθεταν ένα σύμπαν όπου μόνο εγώ μπορούσα να ανήκω. Δεν το λέω εγωιστικά αυτό, το λέω πολύ ρομαντικά!» εξηγεί η Άννα. Έφηβη, είχε εγκαταλείψει τις προσπάθειές της να ζωγραφίζει όταν η καθηγήτρια των καλλιτεχνικών στο Γυμνάσιο την αποθάρρυνε λέγοντας στη μητέρα της ότι δεν ήταν καλή. Αρκετά αργότερα στη ζωή της όμως, η ανάγκη αυτή αναδύθηκε και πάλι. Έτσι, με την φίλη της (και “συνεργό” πλέον στις urbex και street art περιπέτειές της) την Κατερίνα, παρακολούθησαν για ένα χρόνο σεμινάρια κολλάζ με την εικαστικό Κατερίνα Παπαζήση. Εκεί, διδάχτηκαν μια αγαπημένη τεχνική των σουρεαλιστών, τη décalcomanie και σε αυτή βασίστηκε η Άννα για να δημιουργήσει τα δικά της κολλάζ με μια ιδιαίτερη, μεικτή τεχνική από χαρτί και ακρυλικά χρώματα. Στα έργα της συνδυάζονται με ευφάνταστο τρόπο τα πρόσωπα από το “κορίτσι του Gibson” ή του Fornasetti, vintage vector χέρια, κομψοί κορσέδες και μια υπέροχη αίσθηση των χρωμάτων. Σήμερα, η δουλειά, το προσωπικό στυλ και οι δημιουργίες της (που μπορεί να τις ανακαλύψουμε όχι μόνο στην έκθεση στο Pirée- αλλά και, σαν έκπληξη, κάνοντας μια βόλτα στο Μεταξουργείο ή εντελώς αναπάντεχα, στον τοίχο ενός παλιού, εγκαταλελειμμένου εργοστασίου) γίνεται όλο και πιο αναγνωρίσιμη. Η Άννα, διαπιστώνει με ελαφριά έκπληξη και ικανοποίηση πως την “ταγκάρουν” στο προφίλ της στο Instagram -όπου είναι γνωστή με το ψευδώνυμο Canndyblue- θαυμαστές ακόμη και από ξένες χώρες όπως η Γερμανία, η Σουηδία και η Αμερική…\nΗ Άννα διακρίνει μια ομορφιά στην εγκατάλειψη: «Νομίζω ότι, πολλές φορές, περισσότερη γοητεία έχει αυτή η παρακμή, τα σημάδια του χρόνου, παρά το φτιασίδι ή κάτι το πλουμιστό… Μου αρέσει αυτή η σκοτεινή πλευρά των πραγμάτων, το σκοτάδι που υπάρχει στην ψυχή των ανθρώπων γιατί, στην ουσία, μόνο μέσα από εκεί μπορεί να περάσει το φως. Υπάρχει μια μικρή ρωγμή, “μια ρωγμή σε όλα, έτσι μπαίνει το φως” όπως έλεγε και ο Λέοναρντ Κοέν». Αγαπά τα εγκαταλελειμμένα κτίρια, τις γυναικείες μορφές του παρελθόντος, σαγηνεύεται απ’ ότι φέρει την πατίνα του χρόνου. Μοιάζει να βρίσκεται σε συνεχή διάλογο με το παρελθόν και όταν τη ρωτώ γιατί απαντά: «Γιατί θέλω τον παλιό κόσμο πίσω! Ήταν για μένα καλύτερος, πιο απλός. Εκτιμώ τα ήθη του, τους ανθρώπους που είχαν περάσει πολλές δυσκολίες κι’ όμως ήταν πιο καλοσυνάτοι, ίσως και πιο καλλιεργημένοι… Δεν θα ήθελα, φυσικά, να επανέλθουν οι κακουχίες και οι πόλεμοι, αλλά αγαπώ την αισθητική, τα στυλ του… Ήταν πιο κομψός ο κόσμος τότε, ακροπατούσε κάπου με χάρη. Ακόμη κι’ αν έπεφτε στον γκρεμό, έπεφτε, και πάλι, με χάρη!» εξηγεί και παρατηρεί πως κυριαρχεί πλέον μια συλλογική άρνηση ως προς τη φθορά που προκαλεί ο χρόνος: «Δεν βλέπουμε πια πώς γερνάει η ανθρωπότητα… Νομίζω ότι δεν θα ξαναδούμε ποτέ πια τις γιαγιάδες με τα μαύρα ρούχα και τα ρυτιδιασμένα τους πρόσωπα. Ζούμε σε μια εποχή όπου όλα είναι πιο πολύπλοκα, τα παιδιά δεν αναγνωρίζουν φυτά και μυρωδιές της φύσης και οι γιαγιάδες κάνουν πλαστικές επεμβάσεις…»\nΣυγκινητικά ρομαντική είναι και η δημιουργική διαμαρτυρία της για την παρακμή στην οποία έχουν περιπέσει τα ξενοδοχεία “Ξενία”. Οι κρατικές αυτές ξενοδοχειακές εγκαταστάσεις ανεγέρθηκαν ως μέρος ενός Κρατικού Προγράμματος το οποίο στόχευε στην ανάπτυξη του τουρισμού σε όλη την Ελλάδα, υπό την εποπτεία του Ε.Ο.Τ. (το πρόγραμμα είχε τεθεί σε λειτουργία από το 1953 έως το 1974). Σύμφωνα με την εφαρμογή του σχεδίου Μάρσαλ για την Ελλάδα, ο τουρισμός αποτελούσε μια από τις βασικές προτεραιότητες για την ανάκαμψη της οικονομίας και το κράτος παραχώρησε για τα Ξενία οικόπεδα σε τοποθεσίες εξαιρετικού φυσικού κάλλους. «Αποφάσισα να αφήσω, χωρίς χρηματικό κόστος, την τέχνη μου πάνω τους να φθαρεί και να σαπίσει όπως κάθε μορφή τέχνης άλλωστε που αν δεν συντηρηθεί θα ρημάξει. Θέλω να τραβήξω έτσι την προσοχή των ανθρώπων που ενώ έχουν την γνώση και το χρήμα δεν κάνουν κάτι. Η περιφρόνηση αφανίζει αρχιτεκτονικά διαμάντια μα και το ίδιο το αρχιτεκτονικό και ιστορικό παρελθόν της Ελλάδας» έχει γράψει σε μια ανάρτηση στη σελίδα της στο facebook. «Καταρρέουν ενώ θα μπορούσαν να μεταμορφωθούν π.χ. σε κυψέλες τέχνης και πολιτισμού ή έστω σε γραφεία» μου λέει, κι’ εκ του σύνεγγυς, η Άννα κι’ όταν και πάλι την ρωτώ το “γιατί;”, τί την ωθεί σε αυτή τη διαμαρτυρία, τί συμβολίζουν για την ίδια τα Ξενία απαντά συνειρμικά: «Είναι τα ελληνικά καλοκαίρια, οι ελληνικές ταινίες, ο μπαμπάς και η μαμά κάτω από έναν παλιό ουρανό… Εκείνα τα “παλιά” καλοκαίρια όταν τα καύκαλα από τις σουπιές έβγαιναν στην άμμο και δεν βάζαμε λάδι και τόσα πολλά αντηλιακά…παλιά νέα, παλιές εφημερίδες, παλιά δόντια, παλιά σφραγίσματα, οι γονείς στο “Athenée”, όλοι στη σειρά, κανείς δεν είχε πεθάνει ακόμη… Το θέλω πίσω όλο αυτό! Μπορώ να δω τον παλιό κόσμο ευτυχισμένο μπροστά μου; Θα μου άρεσε πάρα πολύ!»\nΗ διαμαρτυρία της δεν αφορά μόνο τα “Ξενία” αλλά επίσης εγκαταλελειμμένα εργοστάσια, ορυχεία, μεταλλεία και παλιά νοσοκομεία -κομμάτια όλα μιας παλιάς Ελλάδας: Ελαιουργική, Μάντισον, Πιρέλι, το νοσοκομείο ΝΙΕΝ στην Πεντέλη, το εργοστάσιο κουμπιών στον Αγ. Ελευθέριο, το οινοποιείο Κρόνος στην Ελευσίνα, το εργοστάσιο πορσελάνης στη Ν. Μάκρη, η κλωστοϋφαντουργία Μπριτάννια στη Νέα Φιλαδέλφεια, το εργοστάσιο της Columbia, τα Μεταλλεία βαρίτη στη Μύκονο… και η λίστα δεν τελειώνει εδώ. Ιδανικά, τί θα ονειρευόταν να συμβεί με το project της διαμαρτυρίας της; «Καταρχάς, να το αναγνωρίσουν! Κι’ έπειτα, να κάνουν κάτι οι επίσημοι φορείς στους δήμους και τα αρμόδια υπουργεία. Να αναστηλώσουν και ν’ αναπαλαιώσουν τα Ξενία και άλλα υπέροχα εγκαταλελειμμένα κτίρια. Ξέρω ότι γνωρίζουν για τη δράση μου, έχει σταλεί από εμένα αυτή η πρόταση στο Υπουργείο Πολιτισμού και Τουρισμού, έχω πάει σε Δήμους και έχω μιλήσει για τα Ξενία αλλά δεν κάνουν τίποτα γι’ αυτό» λέει Άννα που περιγράφει αυτοσαρκαστικά τον εαυτό της ως … ένα ούφο με πινέλα! «Έχω ένα χάος και μια μικρή δόση αναρχίας μέσα στο κεφάλι μου, μια δόση ρομαντισμού και εμπιστοσύνης στην καλοσύνη των ξένων. Έχω πίστη στους ανθρώπους, πιστεύω ότι κάποιος μπορεί τελικά να ενδιαφερθεί… Όταν κάνεις βέβαια μια τέτοια δονκιχωτική διαμαρτυρία, ίσως συνειδητά αυταπατάσαι μια και ξέρουμε πώς λειτουργούν τα πράγματα στη χώρα μας… Αλλά έχω πείσμα και με νευριάζει η αδιαφορία. Με δυναμώνει, είναι το λάδι στη φωτιά μου!».\nΛατρεύει τους φίλους της, τον μπαμπά της, τη γάτα της μα και «…όλες εκείνες τις λεπτομέρειες που υπάρχουν στον κόσμο και μπορούν να ομορφύνουν τη μέρα μου: τα γαλάζια ξέφωτα του ουρανού, τις εύγλωττες γάμπες των κοριτσιών που ανεβαίνουν και κατεβαίνουν τις σκάλες του μετρό, τα μαλλιά και τα βλέφαρα την ώρα που στραφταλίζουν όταν πέφτει ο ήλιος πάνω τους, τα σχήματα και οι μορφές που ανακαλύπτω στον κορμό των δέντρων ή στα βράχια. Αυτά τα μικρά, απλά αλλά πολύτιμα πράγματα…όπως οι λεπτομέρειες σ’ ένα πίνακα που δε νομίζω να παρατηρούσε ποτέ κανένας κι’ εγώ το κάνω. Όχι γιατί είμαι πιο έξυπνη αλλά γιατί έχω μεγάλα κενά και προσπαθώ να τα γεμίσω» εκμυστηρεύεται. Υπάρχουν κάποιες φράσεις που να συμπυκνώνουν τη φιλοσοφία της για τη ζωή; «Ναι, “All we have is now”» απαντά «και, αν θες και κάποια ελληνική, “Όλα κανείς να τα τολμάει πρέπει”. Δεν μου αρέσει καθόλου ο φόβος! Φυσικά έχω κι’ εγώ τους δικούς μου φόβους αλλά προσπαθώ να τους αντιμετωπίζω. Πιστεύω ότι ο φόβος είναι μεγάλη τροχοπέδη, πάει τον κόσμο πολύ πίσω».\n«Οι Κυρίες της Εγκατάλειψης» – Pirée (Κάστορος 78, Πειραιάς, τηλ. 210 4082700-02. www.piree.gr)\nΏρες λειτουργίας: Τρίτη-Παρασκευή 17:00- 02:00, Σάββατο-Κυριακή 11:00-02:00\nFb: Anna Dimitriou Collage Artist ( @AnnaDimitriouCollageArtist )\nInstagram: canndyblue (anna dimitriou)


Γεια σας, για τελευταία φορά από μένα από αυτό το βήμα, του αρχισυντάκτη. Από το επόμενο τεύχος, ο αρχισυντάκτης του περιοδικού αλλάζει, και εγώ μετατρέπομαι σε απλό αρθρογράφο.\nΛίγες εξηγήσεις για αυτό, νομίζω ότι σας τις οφείλω. Από ιδρύσεως του Magaz, δηλαδή, το 1ο τεύχος που βγήκε τον Ιανουάριο του 1998, και μέχρι και αυτό το τεύχος (24o, Μάιος του 2000), αρχικά ανεπίσημα και στη συνέχεια επίσημα (εκ των πραγμάτων βέβαια), είχα την ευθύνη αρχισυνταξίας του Magaz. Αν και πίστευα ότι δεν χρειάζεται να υπάρχει αρχισυντάκτης, από τα πράγματα αποδείχτηκε ότι αυτός που "κυνηγάει" τους αρθρογράφους, συντονίζει τι άρθρα θα γράψουν, τα στέλνει στον διορθωτή, φτιάχνει τις σελίδες, τις "μοιράζει" στα mirrors και πολλά άλλα, είναι ένας άτυπος έστω αρχισυντάκτης. Αυτή η ιστορία με έχει κουράσει πλέον. Όπως θα έχετε παρατηρήσει, τα άρθρα μου (πλην του editorial) συνεχώς μειώνονται στο περιοδικό. Αυτό είναι κάτι που δεν ήθελα να συμβεί. Συμβαίνει όμως, λόγω ελλείψης χρόνου. Αισθάνομαι ότι υπηρέτησα καλά το Magaz από αυτή τη θέση, τα δυόμιση αυτά χρόνια. Η αλήθεια είναι ότι δεν το παραδίδω και στην καλύτερη κατάσταση, έχει όμως δυναμική.\nΠροφανώς θα συνεχίσω να είμαι τριγύρω, κυρίως γράφοντας άρθρα πλέον, εκμεταλλευόμενος τον χρόνο που θα εξοικονομήσω από την αρχισυνταξία, αλλά και σαν βοηθός του νέου αρχισυντάκτη, αντικαθιστώντας τον όποτε χρειάζεται (σε δυό μήνες ας πούμε που θα παντρευτεί, πάλι εγώ θα βγάλω το τεύχος).\nΑναλαμβάνει νέος αρχισυντάκτης ο παλιότερος τακτικός συνεργάτης του περιοδικού που παραμένει ενεργός (μία ευνόητη και φυσιολογική εξέλιξη νομίζω), ο Βαγγέλης Παπαδογιαννάκης. Τα άρθρα του συνήθως είναι πρώτα από πλευράς αναγνωσιμότητας σε όποιο τεύχος συμμετέχουν σύμφωνα με τα στατιστικά μας, ενώ έχει και το ρεκόρ να έχει γράψει το άρθρο με την μεγαλύτερη αναγνωσιμότητα που εμφανίστηκε στο Magaz από τότε που κρατάμε στατιστικά (το Enlightenment του τεύχους 14). Ο Βαγγέλης έχει μεταξύ των άλλων και τις τεχνικές γνώσεις να διορθώσει τυχόν προβλήματα που θα προκύψουν, και με βάση όλα τα παραπάνω φαντάζομαι ότι η μετάβαση θα γίνει χωρίς καν να το καταλάβετε (ή, ελπίζω, αν το καταλάβετε, θα δείτε βελτίωση).\nΕίμαι σίγουρος ότι ο Βαγγέλης θα δώσει νέα πνοή στο Magaz, ενώ περιμένω από τους μέχρι τώρα συνεργάτες του Magaz (τους οποίους και ευχαριστώ προσωπικά για την καλή συνεργασία που είχαμε) να τον στηρίξουν και βοηθήσουν στο δύσκολο έργο που αναλαμβάνει. Το Magaz πάντα στηριζόταν, και θα συνεχίσει να στηρίζεται, στην καλή θέληση και διάθεση όλων των μελών της κοινότητας να στείλουν άρθρα. Αν αυτή η διάθεση σταματήσει να υπάρχει, το Magaz απλά θα σταματήσει να βγαίνει. Είναι λοιπόν ευθύνη όλων μας να συνεισφέρουμε στην συνέχιση του Magaz.\nΝα επισημάνω για άλλη μία φορά (τρίτη) ότι το Magaz δεν βγαίνει κάθε μήνα. Βγαίνει 10 φορές το χρόνο. Αυτό το λέω, για να προλάβω αντιδράσεις του τύπου "άλλαξε η δομή του και εξαφανίστηκε" :-)\nΝα στείλω τέλος, για τελευταία φορά ως αρχισυντάκτης του περιοδικού, μία πρόσκληση προς κάθε εύηκοον ους για αποστολή άρθρων.\nΕυχαριστώ όλους που με ανεχτήκατε σε αυτό το ταξίδι των δυόμιση χρόνων. Θα τα ξαναπούμε πιστεύω, από άλλο μετερίζι. Εύχομαι στον νέο αρχισυντάκτη καλή δύναμη και καλή επιτυχία στο δύσκολο έργο που αναλαμβάνει.


Παιδικό Ωροσκόπιο από 21/10 έως 27/10 - Astrology.gr\nΗΛΙΟΣ - 07° 53' 08" ΤΟΞΟΤΗΣ\nΣΕΛΗΝΗ - 07° 18' 11" ΖΥΓΟΣ\nΕΡΜΗΣ - 08° 16' 54" ΤΟΞΟΤΗΣ\nΑΦΡΟΔΙΤΗ - 19° 49' 11" ΑΙΓΟΚΕΡΩΣ\nΑΡΗΣ - 20° 37' 07" ΣΚΟΡΠΙΟΣ\nΚΡΟΝΟΣ - 08° 53' 00" ΥΔΡΟΧΟΟΣ\nΕΒΔΟΜΑΔΙΑΙΕΣ 21 Οκτ 2013\nΠαιδικό Ωροσκόπιο από 21/10 έως 27/10\nΤσαντίζεται για ψύλλου πήδημα\nΤο δυναμικό Κριαράκι σας αγαπά τον αθλητισμό και τις δραστηριότητες που απαιτούν δράση. Το εφευρετικό μυαλουδάκι του το σπρώχνει σε σκανταλιές και ενδέχεται αν δεν προσέξει να έχει μικροτραυματισμούς. Αυτή την εβδομάδα με τον κυβερνήτη του τον Άρη στην Παρθένο τσαντίζεται για ψύλλου πήδημα και μπορεί να σας παραπονεθεί για ποναλάκια στην κοιλίτσα του.\nΤο σταθερό Ταυράκι σας δεν αγαπά τις αλλαγές και είναι ιδιαίτερα κτητικό με τα αγαπημένα του πρόσωπα. Αυτή την εβδομάδα που ο Ήλιος κάνει την είσοδο του στο Σκορπιό θα προσπαθεί να σας αποσπά την προσοχή σας με κάθε τρόπο. Αν δεν έχει το ενδιαφέρον που θέλει θα κλεισθεί σαν στρείδι και θα κρυφτεί στο δωμάτιο του. Αν υπάρχουν άλλα παιδάκια στο σπίτι θα έχετε ξεσπάσματα ζήλιας.\nΚακοκεφιές και αδιαθεσία\nΤο ευαίσθητο σημείο του μικρούλη Διδύμου είναι το νευρικό του σύστημα. Όταν για οποιοδήποτε λόγο είναι αναστατωμένο μπορεί η υγεία του να παρουσιάσει προβλήματα. Αυτή την εβδομάδα με τον κυβερνήτη του τον Ερμή ανάδρομο τίποτα δεν το ευχαριστεί και νοιώθει κακόκεφο. Φροντίστε να ξεκουράζεται και η διατροφή του να είναι όσο το δυνατόν πιο υγιεινή. Αν παρουσιάσει κάποια αδιαθεσία να την αντιμετωπίσετε άμεσα.\nΕπιβεβαίωση και επιβράβευση\nΤο μικρό σας ζουζούνι σας κάνει τσακπινιές προκείμένου να βρίσκεται στο επίκεντρο του ενδιαφέροντος. Αυτή την εβδομάδα με τον Ήλιο και τον Ερμή στο Σκορπιό έχει ανάγκη από επιβεβαίωση και πολλές φορές μπορεί να γίνει υπερβολικό στην προσπάθεια του να πάρει την επιβράβευση των άλλων. Παίξτε μαζί του και φωτογραφίστε τις χαρούμενες σας στιγμές.\nΤο μικρό Λιονταράκι σας έχει μια τάση να ηγείται και να διευθύνει τη ζωή των αδελφών του, ιδίως αν αυτά είναι μικρότερης ηλικίας. Αυτό όπως είναι φυσικό μπορεί να δημιουργήσει εντάσεις και συγκρούσεις με τα άτομα της οικογένειας αν δεν το αντιμετωπίσετε άμεσα. Με χιούμορ και τρυφερότητα και χωρίς να τραυματίσετε την ανάγκη του να προσφέρει μάθε το να ακούει και να είναι ανοιχτό στη γνώμη των άλλων.\nΟ μικρός σας άγγελος άλλοτε είναι ήρεμος και γαλήνιος και ακολουθεί με ευχαρίστηση της δραστηριότητες της οικογένειας και άλλοτε είναι ευερέθιστος και αντιδραστικός. Αυτή την εβδομάδα με τον κυβερνήτη του τον Ερμή ανάδρομο στον Σκορπιό μπορεί να κάνει ανήσυχο ύπνο ή να παρουσιάσει κάποια αλλεργία. Ένα ευχάριστο και τακτοποιημένο περιβάλλον είναι επιβοηθητικό για την καλή του διάθεση.\nΒόλτα και διάλογος\nΤο χαριτωμένο Ζυγάκι σας είναι ένα παιδάκι χαρούμενο με αρκετή δόση χιούμορ. Αυτή την εβδομάδα με την Αφροδίτη στον Τοξότη άνετα θα πει αυτό που θέλει, χωρίς να σκεφτεί ότι μπορεί να στεναχωρήσει κάποιον. Αν του κάνετε παρατήρηση το μουτράκι του κατσουφιάσει αλλά αυτό θα κρατάει λίγο, γιατί γρήγορα ξαναβρίσκει το κέφι του. Η καλύτερη τακτική για να αντιμετωπίσετε αυτές τις αντιδράσεις είναι μια βόλτα στο πάρκο και ένας ήρεμος διάλογος.\nΟ μικρούλης Σκορπιός με τον Ερμή ανάδρομο στο ζώδιό του αυτή την εβδομάδα εξαιτίας της μεγάλης ευαισθησίας του είναι πού πιθανόν να νοιώθει ότι απειλείται από κάτι. Καλό θα ήταν να είστε δίπλα του χωρίς να γίνεστε υπερπροστατευτική και να το βοηθήσετε με ουσιαστικές συζητήσεις να βγάλει στην επιφάνεια τους φόβους και τις ανασφάλειες του ώστε να νοιώσει μεγαλύτερη ασφάλεια.\nΔραπέτευση από το σπίτι\nΤο Τοξοτάκι σας είναι ένα αξιαγάπητο ζιζάνιο. Με την Αφροδίτη στο ζώδιο του αυτή την εβδομάδα η αγάπη του για ανεξαρτησία θα το κάνει να θέλει να δραπετεύσει συχνά από το σπίτι. Προγραμματίστε λοιπόν εκδρομούλες, περιπάτους στη φύση, παιχνίδια στο πάρκο ή οτιδήποτε άλλο μπορεί να του δώσει την αίσθηση της ελευθερίας που τόσο αποζητά.\nΑνταγωνιστικότητα και εριστική συμπεριφορά\nΟ μικρός σας μπόμπιρας είναι ένα παιδάκι που του αρέσει να παίζει μόνο του, αν όμως συμμετέχει σε ομαδικά παιχνίδια, έχει την τάση να διεκδικεί την αρχηγία. Αυτή την εβδομάδα με την είσοδο του Ηλίου στο Σκορπιό είναι πιθανό να βγάλει ανταγωνιστικότητα και εριστικές αντιδράσεις. Να είστε παρατηρητική μαζί του γιατί συνήθως δεν εξωτερικεύει τι το απασχολεί.\nΈνας μικρός αντάρτης\nΟι πρωτότυπες ιδέες και η οξυδέρκεια του μικρού σας αντάρτη είναι τα χαρακτηριστικά που σας κάνουν να το θαυμάζετε αλλά ταυτόχρονα σας δημιουργούν και μεγάλες σκοτούρες. Αυτή την εβδομάδα με τον Ερμή ανάδρομο στο Σκορπιό θα χρειαστεί να βάλετε όλη σας τη μαστοριά και την υπομονή για να συγκρατήσετε τις επαναστατικές τάσεις του. Μην το αμφισβητείτε και ρίξτε το στο φιλότιμο.\nΑφηρημάδα ή λογοδιάρροια\nΑν μιλάτε στο μικρό σας Ψαράκι και δεν σας απαντάει το πιο πιθανόν είναι να ταξιδεύει στο μαγικό κόσμο της φαντασίας του. Όταν όμως το πιάσει η λογοδιάρροια οπλιστείτε με υπομονή για οι ερωτήσεις του θα είναι ατελείωτες. Αυτή την εβδομάδα με τον Ήλιο στον 5ο του οίκο όταν παρατηρείτε ότι δεν ησυχάζει με τίποτα, μια ιδέα είναι να του βάζετε να ακούει τραγουδάκια και να το ενθαρρύνετε να τραγουδάει και αυτό.


7 λάθη στο μακιγιάζ που σου προσθέτουν χρόνια! - MommyJammi\nΑρχική Υγεία & Ομορφιά Tips Ομορφιάς 7 λάθη στο μακιγιάζ που σου προσθέτουν χρόνια!\nΜε το μακιγιάζ που επιλέγεις, έχεις ως στόχο να φαίνεσαι πιο νέα και λαμπερή. Υπάρχουν όμως 7 λάθη στο μακιγιάζ που σου προσθέτουν χρόνια!\nΥπερβολική ποσότητα μεικ απ. Όταν το δέρμα έχει μεγάλη ποσότητα μεικ απ να ξέρεις πως τονίζεις έντονα τους πόρους του δέρματος. Επίσης μετά από κάποια ώρα το μέικ απ θα “σπάσει” και το αποτέλεσμα θα είναι τραγικό.\nΛάθος απόχρωση στο κραγιόν σε σχέση με το δέρμα σου. Τα σκούρα δέρματα δεν ταιριάζουν με φλούο κραγιόν. Επίσης μια προσοχή πρέπει να δείξεις στα έντονα σκούρα κραγιόν όταν έχεις ανοιχτόχρωμο δέρμα.\nΈλλειψη πούδρας. Η πούδρα απορροφά τη γυαλάδα και δίνει ένα ματ αποτέλεσμα. Είναι βασική αν θέλεις να φαίνεται η επιδερμίδα σου όμορφη χωρίς να γυαλίζει!\nΔεν φοράς κονσίλερ. Οι μαύροι κύκλοι σίγουρα προσθέτουν χρόνια. Καλό είναι να χρησιμοποιείς ένα ελαφρύ κοσνίλερ ώστε να μειώσεις την έκθεσή τους.\nΕφαρμόζεις λάθος το ρουζ. Το ρουζ το απλώνουμε στα μάγουλα, κάτω από τα μάτια μας. Έτσι θα έχουμε πάντα κόκκινα μάγουλα που δίνουν μια αίσθηση νιότης και φρεσκάδας.\nΠροσοχή στις παστέλ σκιές (πράσινες, γαλάζιες). Προσθέτουν χρόνια στις γυναίκες που έχουν καστανά μάτια και καλό θα είναι να επιλέγουν πιο ήπιες φυσικές σκιές, πιο σκούρες κοντά στο χρώμα των ματιών τους. Οι πράσινες – γαλάζιες σκιές ταιριάζουν σε γαλανά ή πράσινα μάτια και σε καμία περίπτωση σε καστανά. Σε γενικές γραμμές αν έχετε αρκετές ρυτίδες καλό θα ήταν να εφαρμόζετε όσο πιο ήπια ελαφριά σκιά μπορείτε ώστε να μη τονίζετε την περιοχή των ματιών.\nΤο σχήμα στα φρύδια σου. Τα πολύ λεπτά φρύδια ήταν μια τάση παλιά και σίγουρα καθόλου καλή από αισθητικής απόψεως. Σταμάτα να τα βγάζεις υπερβολικά και να χρησιμοποιείς μετά μολύβια φρυδιών, δημιουργώντας αντιαισθητικές γραμμές. Φτιάξε / σουλούπωσε το φυσικό σχήμα των φρυδιών σου.\nΟ γενικός κανόνας στο μακιγιάζ θέλει “όσο λιγότερα τόσο το καλύτερο”. Το να φορτώνεις το πρόσωπό σου με χρώματα μόνο καλό δεν κάνεις. Όσο τα χρόνια περνάνε το καταλληλότερο μακιγιάζ είναι ελαφρύ και πιο φυσικό. Τα έντονα χρώματα και το έντονο γενικώς μακιγιάζ ταιριάζει σε αρκετά νεανικά δέρματα.\nΤέλος, μη ξεχνάς και τον δεύτερο χρυσό κανόνα. Όχι έντονα μάτια και χείλη ταυτόχρονα. Ή θα δώσεις έμφαση στο μακιγιάζ στα μάτια σου έχοντας άχρωμα χείλη ή το αντίθετο και τα δύο μαζί είναι κακός συνδυασμός.\nΠροηγούμενο άρθροΠαρουσίαση βιβλίου Το όνομα μου είναι ΔΩΡΑ\nΕπόμενο άρθροΥπέροχες χειροποίητες δημιουργίες! Όταν η έμπνευση έχει τα κέφια της!\nzina 7 Φεβρουαρίου 2017 At 14:16\nομολογω οτι αυτο με τη πρασινη σκια δεν το γνωριζα! και χρησιμοποιουσα! χαχαχαχα\nΣυνεπώς είσαι από τις περιπτώσεις! Διότι σου ταιριάζει!\nKaterina Konstantinou 13 Φεβρουαρίου 2017 At 20:18\nΑυτό με τοmake up ξαναπέστο! Δεν μπορώ να βλέπω άλλα κοριτσάκια με τόνους make up!\nΌταν μεγαλώσουν αυτά τα κοριτσάκια θα το καταλάβουν…


Αντώνης Μακρής - Παιδίατρος, Παιδιατρικό Ιατρείο Myped - Συνήθεις και σπάνιες αντιδράσεις μετά τον εμβολιασμό\nΣυνήθεις και σπάνιες αντιδράσεις μετά τον εμβολιασμό\nΤα εμβόλια, όπως κάθε άλλο φάρμακο, σπανίως μπορεί να προκαλέσουν ανεπιθύμητες ενέργειες, οι οποίες συνήθως είναι ήπιες και υποχωρούν σύντομα.\nΟι συνήθεις αντιδράσεις των εμβολίων είναι ήπιες, συμβαίνουν κατά κανόνα σύντομα μετά τον εμβολιασμό και διαρκούν λίγο. Συνήθως δεν χρειάζονται ιδιαίτερη αντιμετώπιση.\nΤο είδος των αντιδράσεων, αλλά και ο χρόνος που παρουσιάζονται διαφέρουν ανάλογα με το εμβόλιο. Ο παιδίατρος θα σας ενημερώσει σχετικά.\nΜέτριος πυρετός μπορεί να παρουσιαστεί μετά από όλα τα εμβόλια. Συνήθως εμφανίζεται τις πρώτες 48 ώρες, αλλά είναι πιθανό και μετά από αρκετές ημέρες.\nΕίναι πιθανό το παιδί να μην έχει τη συνηθισμένη όρεξη για τις επόμενες 1-2 ημέρες. Το μωράκι μπορεί να παρουσιάσει επίσης πιο υδαρείς κενώσεις και να κάνει περισσότερες αναγωγές (γουλιές από το στόμα).\nΚάθε ένεση μπορεί να προκαλέσει τοπική αντίδραση: θερμότητα, ερυθρότητα, κνησμό, οίδημα και ήπιο πόνο ή αίσθημα καύσου στο σημείο της ένεσης για μία έως δύο ημέρες.\nΣπανίως ψηλαφάται τοπικά σκληρία μικρού μεγέθους (ψηλαφητό ογκίδιο στο βάθος), ως τοπική αντίδραση στα συστατικά του εμβολίου, η οποία μπορεί να επιμείνει για μερικές εβδομάδες έως μήνες και υποχωρεί μόνη της.\nΛιποθυμία μπορεί να παρατηρηθεί σε εφήβους ή ενήλικες ως αποτέλεσμα stress.\nΞαναδιαβάστε το ενημερωτικό φυλλάδιο του εμβολίου (φύλλο οδηγιών) όπου περιγράφονται οι πιθανές παρενέργειες.\nΠαρατηρήστε το παιδί σας για πιθανές αντιδράσεις τις επόμενες ημέρες. Γενικά είναι πιθανό να παρουσιάσει πόνο στο σημείο της ένεσης ή πυρετό.\nΤοποθετήστε ένα βρεγμένο, δροσερό καθαρό πανί στο σημείο της ένεσης, ώστε να μειωθεί ο πόνος και το πρήξιμο.\nΧορηγήστε στο παιδί άφθονα υγρά και μην το ντύνετε υπερβολικά\nΧορηγήστε σιρόπι παρακεταμόλης για τη δυσφορία ή τον πυρετό (με οδηγία του παιδιάτρου). Σε συγκεκριμένα εμβόλια μπορεί γίνει σύσταση για προληπτική χορήγηση παρακεταμόλης. Για τον πυρετό μπορείτε επίσης να του κάνετε μπάνιο με χλιαρό νερό.\nΜεγάλου μεγέθους τοπική αντίδραση\nΜερικές φορές η επαναληπτική δόση του εμβολίου διφθερίτιδας-τετάνου-κοκκύτη προκαλεί πολύ μεγάλου μεγέθους αντίδραση με ερυθρότητα και πρήξιμο του άκρου. Τέτοιου είδους αντίδραση πρέπει να αναφερθεί στον παιδίατρο και μπορεί να χρειαστεί παιδιατρική εκτίμηση.\nΑν συμβούν σοβαρές αντιδράσεις\nΣοβαρή αλλεργική αντίδραση (αναφυλαξία) μπορεί να συμβεί εξαιρετικά σπάνια, ξαφνικά, συνήθως εντός 15 λεπτών από τον εμβολιασμό, αλλά είναι πιθανό να παρατηρηθεί και εντός μερικών ωρών. Για το λόγο αυτό συστήνεται να παραμείνετε στο ιατρείο τουλάχιστον 15 λεπτά μετά τον εμβολιασμό.\nΠρώιμα σημεία αναφυλαξίας είναι ερυθρότητα και / ή κνησμός (φαγούρα) του δέρματος, δυσκολία στην αναπνοή, αίσθημα δυσφορίας και διάρροιες και / ή έμετοι. Αν έχετε εγκαταλείψει το χώρο του ιατρείου και ανησυχείτε για σοβαρή αλλεργική αντίδραση, απευθυνθείτε άμεσα στο νοσοκομείο ή τον ιατρό.\nΆλλες σοβαρές επιπλοκές είναι επίσης εξαιρετικά σπάνιο να συμβούν, αλλά έχουν περιγραφεί και μπορεί να απαιτούν επείγουσα ιατρική εκτίμηση.\nΑν έχετε οποιαδήποτε απορία ή αμφιβολία για την κατάσταση του παιδιού μετά τον εμβολιασμό του, μην διστάσετε να επικοινωνήσετε με τον παιδίατρο.\nΟμιλία για την πανδημία για μαθητές Γυμνασίου και Λυκείου\nΧρήσιμα προϊόντα για τον μητρικό θηλασμό


Τα κουνούπια… αγριεύουν, SOS από επιστήμονες | Η ΚΑΘΗΜΕΡΙΝΗ\nΣτον «τίγρη» εστιάζεται η έρευνα στην Ευρώπη. ΝΙΚΟΣ ΚΟΚΚΑΛΙΑΣ\n18.02.2019 • 18:01\n«Αν μια πεταλούδα πετάξει στον Αμαζόνιο, μπορεί να προκαλέσει βροχή στην Κίνα». Η εν λόγω απλοϊκή διατύπωση της θεωρίας του χάους δεν ισχύει μόνον στην οικονομία, στην πολιτική, στη μετεωρολογία, αλλά και στην… εντομολογία. Παγκοσμιοποίηση, πολεμικές συρράξεις, πολιτικές αναταραχές, προσφυγικό και αύξηση του τουρισμού έχουν «αποσυντονίσει» τα κουνούπια με τον περίφημο «τίγρη» να διαγράφει την τελευταία δεκαετία μια εντυπωσιακή πορεία από την Ανατολή προς τη Δύση.\n«Τα κουνούπια μεταφέρονται στις ρόδες των φορτηγών-ψυγείων, όπως και με όλα τα μεταφορικά μέσα, οι δε μεσογειακές χώρες, λόγω κλίματος, τους προσφέρουν τις κατάλληλες συνθήκες… ευημερίας», εξηγεί στην «Κ» η Αλεσάντρα Ντελά Τόρε. Η Ιταλίδα καθηγήτρια παρασιτολογίας στο Πανεπιστήμιο La Sapienza της Ρώμης είναι συντονίστρια του ευρωπαϊκού προγράμματος AIM, που αφορά την ορθή διαχείριση των κουνουπιών-εισβολέων στην Ευρώπη. Στο πλαίσιο του ΑΙΜ, πάνω από 110 επιστήμονες από 30 χώρες συναντήθηκαν επί τρεις μέρες στην Αθήνα, φιλοξενούμενοι του Μπενάκειου Φυτοπαθολογικού Ινστιτούτου, με στόχο την ανταλλαγή εμπειριών και τεχνογνωσίας αλλά και τη χάραξη κοινών στρατηγικών προς όφελος της δημόσιας υγείας. Η αθρόα προσέλευσή τους επικύρωσε τη βούλησή τους για συνεργασία χωρίς σύνορα.\n«Το ασιατικό κουνούπι “τίγρης” καταγράφηκε για πρώτη φορά το 1979 στην Αλβανία, μετά το 1999 στην Ιταλία και σταδιακά εξαπλώνεται σε όλη την ευρωπαϊκή ήπειρο», λέει η κ. Ντελά Τόρε. Από την πρώτη εμφάνιση ενός είδους μέχρι την εγκατάστασή του και την αύξηση του πληθυσμού του εις βάρος του ανθρώπου μεσολαβεί ένα εύλογο χρονικό διάστημα. Εν προκειμένω, το 2017 πεντακόσια άτομα στην Ιταλία διαγνώστηκαν με τον ιό τσικουνγκούγια, ο οποίος μεταδίδεται μέσω του «τίγρη». «Ηταν η σοβαρότερη επιδημία, η προηγούμενη ήταν το 2007 με 250 ασθενείς» υπενθυμίζει η ίδια, «ωστόσο, ο εν λόγω ιός, που προκαλεί πυρετό και πόνο στις αρθρώσεις, είναι ο λιγότερο απειλητικός από εκείνους που δύναται να μεταφέρει ο “τίγρης”». Στη χώρα μας η πρώτη καταγραφή χρονολογείται το 2003, στο Ιόνιο και το 2008 στην Αθήνα.\nΤο «παρών» στην Αθήνα έδωσαν, μεταξύ άλλων, οι εντομολόγοι κ.κ. Μπελίνι, Πέτριτς, Ντελά Τόρε, Αλτέν και Σούζα, φιλοξενούμενοι του δρος Αντώνη Μιχαηλάκη (δεξιά), ερευνητή του Μπενάκειου Φυτοπαθολογικού Ινστιτούτου. ΙΝΤΙΜΕ\nΜπορεί σε Ιταλία και Ελλάδα ο «τίγρης» να κάνει… αρμένικη βίζιτα, στη Σερβία ωστόσο θεωρείται ακόμα άρτι αφιχθείς. «Αντιστεκόμαστε ακόμα στην εγκατάστασή του», διευκρινίζει ο Ντούσαν Πέτριτς, καθηγητής εντομολογίας-παρασιτολογίας στο Πανεπιστήμιο του Νόβισαντ. «Πρωτοεμφανίστηκε στα σύνορα με την Κροατία το 2009, ενώ πέρυσι ο πληθυσμός αυξήθηκε τόσο ώστε να θεωρείται απειλή», τονίζει ο Σέρβος καθηγητής, «έχουμε τοποθετήσει παγίδες σε δεκαέξι σημεία, σε ένα εξ αυτών μετρήσαμε σε δύο εβδομάδες 3.500 αυγά κουνουπιών». Μπορεί η Σερβία να μην είναι παραθαλάσσια, αλλά ο Δούναβης μετατρέπεται εξίσου σε πόλο έλξης για τα κουνούπια, «ταυτόχρονα, βάσει αναλύσεων, το μικροκλίμα μας είναι παρόμοιο του Βουκουρεστίου και της Καλιφόρνιας, κάτι που μας ανησυχεί, καθώς το 1996-97 υπήρξε μεγάλη επιδημία στο Βουκουρέστι εξαιτίας του κουνουπιού γένους Culex (κοινό κουνούπι), που ευθύνεται για τον ιό του Δυτικού Νείλου». Ο ίδιος μαζί με τον Ελληνα ερευνητή του Μπενακείου, δρα Αντώνη Μιχαηλάκη και τον Ιταλό Ρομέο Μπελίνι από το ερευνητικό κέντρο Giorgio Nicoli υλοποιούν πρωτοποριακές μεθόδους για να αναχαιτίσουν τα εν λόγω έντομα – όπως την καθοδήγηση των πολιτών για εξάλειψη των εστιών μόλυνσης («Κ», 24/7/2018) αλλά και την αξιοποίηση στειρωμένων κουνουπιών για τη μείωση των πληθυσμών («Κ», 10/9/2018).\nΟπλο η στείρωση\n«Θέλουμε να σχεδιάσουμε προγράμματα για τις τουριστικές περιοχές, όπου οι επαγγελματίες επιθυμούν να απαλλαγούν από τα έντομα χωρίς χημικά» σημειώνει ο κ. Μπελίνι, που θεωρεί τη στείρωση πολύ αποτελεσματικό όπλο. «Χρόνο με το χρόνο διαπιστώνουμε ότι το αστικό κουνούπι δεν ακολουθεί κανόνες», σχολιάζει ο δρ Μιχαηλάκης, «φέτος οι πληθυσμοί έφτασαν στο αποκορύφωμα στην Αττική στα τέλη Ιουλίου και στα Χανιά τον Οκτώβριο». Η σύγχρονη επιστημονική προσέγγιση περιλαμβάνει καταγραφή, μέτρα πρόληψης, ενημέρωση πληθυσμού αλλά όχι ψεκασμούς. «Συνήθως, οι Αρχές δρουν ασυντόνιστα και πλημμελώς, εμείς ως επιστήμονες αναλαμβάνουμε δράση με δική μας πρωτοβουλία και βάσει των διεθνών πρωτοκόλλων», τονίζει ο κ. Πέτριτς.\nΓέφυρα συνεργασίας όμως πρέπει να οικοδομήσουν Ελληνες και Τούρκοι εντομολόγοι στον Εβρο, αφού τα ελληνοτουρκικά σύνορα έχουν μετατραπεί στο κατεξοχήν… καταφύγιο κουνουπιών. «Το ποτάμι αλλά και οι ορυζώνες, που ποτίζονται με μεγάλες ποσότητες νερού, ευνοούν την αναπαραγωγή τους», λέει στην «Κ» ο Μπουλέν Αλτέν, καθηγητής οικολογίας και παρασιτολογίας σε πανεπιστήμιο της Αγκυρας. «Ελλάδα και Τουρκία οφείλουν να συνεργαστούν στην καταπολέμηση του φαινομένου στη Θράκη, που βάσει των μετρήσεών μας, είναι η υπ’ αριθμόν πρώτη περιοχή σε κουνούπια». Επεται η Προύσα, η περιοχή γύρω από την Κωνσταντινούπολη, αλλά και βορειοανατολικά, στη Μαύρη Θάλασσα, στα σύνορα με τη Γεωργία. Στη γειτονική χώρα συναντάται το κοινό κουνούπι, ο «τίγρης» και σε πολύ μικρούς πληθυσμούς το είδος aegypti («ξαδελφάκι» του τίγρη), το κουνούπι που έχει κάνει τους επιστήμονες στην απομακρυσμένη Πορτογαλία να χάσουν το ύπνο τους.\nΕρευνα: To ένα τρίτο των εντόμων απειλείται με εξαφάνιση


Νikolas: Απενεργοποιήθηκε η βόμβα στο Κορδελιό (video)\nΟλοκληρώθηκε με επιτυχία πριν από λίγο η διαδικασία αδρανοποίησης της βόμβας του Β’ Παγκοσμίου Πολέμου, στο Κορδελιό Θεσσαλονίκης.\nΗ διαδικασία ήταν σύντομη, διήρκεσε μόλις 20 λεπτά και κατά τη διάρκειά της δεν προέκυψαν προβλήματα.\nΣε λίγη ώρα από τώρα ξεκινά η πομπή για τη μεταφορά της στο πεδίο βολής, στον Ασκό.\nΣύμφωνα με όσα μετέδωσε η ΕΡΤ, μόνο το 60-70% των κατοίκων έχει απομακρυνθεί από την περιοχή.\nΟ Απόστολος Τσιτζικώστας τόνισε πως το πρώτο και δύσκολο κομμάτι της επιχείρησης ολοκληρώθηκε και πλέον θα ξεκινήσει η επιχείρηση μεταφοράς της βόμβας στο σημείο όπου θα γίνει η ελεγχόμενη έκρηξη.\nΠρόκειται για πεδίο βολής περίπου 60 χιλιόμετρα μακριά από το σημείο όπου βρέθηκε η βόμβα.\nΣτις 11.05 ξεκίνησε η επιχείρηση απενεργοποίησης της βόμβας του Β’ Παγκοσμίου Πολέμου , δήλωσε ο Περιφερειάρχης Κεντρικής Μακεδονίας, Απόστολος Τζιτζικώστας.\n«Αντιμετωπίστηκαν με επιτυχία κάποια τελευταία ζητήματα που εμπόδιζαν την έναρξη της επιχείρησης και θέλω να παρακαλέσω ιδιαίτερα τους συμπολίτες μας που ακόμα – και είναι ελάχιστοι ευτυχώς – δεν έχουν μετακινηθεί από τη ζώνη εκκένωσης να το κάνουν στα επόμενα 5 λεπτά» σημείωσε χαρακτηριστικά.\n«Ή θα μπει εισαγγελέας και θα σταματήσει την κάμερα ή αλλιώς δεν θα αρχίσει η επιχείρηση. Δεν μπορούμε να παίξουμε με τις ζωές και των πυροτεχνουργών αλλά και των ανθρώπων που έχουν φύγει» τόνισε. Αμέσως μετά έγινε γνωστό ότι η κάμερα τελικά απομακρύνθηκε από το σημείο.\nΑπό τις 7 το πρωί είχε ξεκινήσει η διαδικασία απομάκρυνσης 72.000 κατοίκων από τη ζώνη εκκένωσης που ορίστηκε σε ακτίνα 1900 μέτρων από το σημείο όπου βρέθηκε η βόμβα του Β΄ Παγκοσμίου Πολέμου (δείτε εδώ την ιστορία της) στην περιοχή του Ευόσμου – Κορδελιού . Η αστυνομική επιχείρηση είχε ξεκινήσει μία ώρα νωρίτερα, στις 6 το πρωί ενώ στις αργότερα θα δοθεί το πράσινο φως για την έναρξη της διαδικασίας απενεργοποίησης και ασφαλούς μεταφοράς της βόμβας από την ειδική ομάδα του στρατού.\nΣτο πρατήριο καυσίμων στην οδό Μοναστηρίου 90, στο Κορδελιό, βρέθηκε ο περιφερειάρχης Κεντρικής Μακεδονίας, Απόστολος Τζιτζικώστας, ο οποίος συνομίλησε με τους άνδρες του ΤΕΝΞ, που θα επιχειρήσουν στο σημείο για την αδρανοποίηση της βόμβας.\n«Δεν συνιστούμε σε κανέναν που βρίσκεται εντός της ζώνης εκκένωσης να βρίσκεται στο σπίτι του κατά την διάρκεια της επιχείρησης» ανέφερε χαρακτηριστικά ο κ. Τζιτζικώστας και πρόσθεσε ότι «η επιχείρηση θα διαρκέσει το πολύ έξι ώρες, ελπίζουμε όμως να ολοκληρωθεί πολύ νωρίτερα».\nΗ περιοχή θα αποκλειστεί από την αστυνομία με κορδέλα μήκους τριάντα χιλιομέτρων σε όλη την περίμετρο της ζώνης που εκκενώνεται, ενώ τη διαδικασία θα περιφρουρήσουν χίλιοι αστυνομικοί. Από το πρωί οι μετακινήσεις με τα λεωφορεία του ΟΑΣΘ γίνονται δωρεάν, ενώ από τις 9.30 και μέχρι το τέλος της επιχείρησης έχει διακοπεί η κυκλοφορία των τρένων.\nΣτο σημείο μετά την εκκένωση βρίσκονται μόνο μέλη της ομάδας ναρκαλιείας 112, τα οποία έχουν απενεργοποιήσει στο παρελθόν δεκάδες παρόμοιες βόμβες στο αεροδρόμιο «Μακεδονία» της Θεσσαλονίκης, κατά μήκος του αγωγού φυσικού αερίου TAP και σε άλλες περιοχές.\nΠληροφορίες – Φωτογραφίες: Thestival.gr


Έφυγε ο Thierry Manoncourt | oinos\nΒΡΙΣΚΕΤΕ ΕΔΩ : oinos » Ειδησεις » Έφυγε ο Thierry Manoncourt\nΈφυγε ο Thierry Manoncourt\nΟ Thierry Manoncourt , ο ιδιοκτήτης του Château Figeac στο St Emilion , απεβίωσε σε ηλικία 92 ετών.\nΟ Manoncourt πέθανε ειρηνικά στο σπίτι την Παρασκευή (27 Αυγούστου) . Είχε τρέξει την οικογενειακή ιδιοκτησία για 63 χρόνια .\nΑφού υπηρέτησε στο γαλλικό στρατό κατά τη διάρκεια του Β' Παγκοσμίου Πολέμου , σπούδασε γεωργία και πήρε τον έλεγχο του κτήματος το\nΠαρά το γεγονός ότι ανέθεσε την λειτουργία του Figeac στο γιο του, Comte d' Eric Aramon πάνω από 20 χρόνια πριν , αυτός και η σύζυγός του Marie-France παρέμεναν ιδιαίτερα ορατοί στο Figeac και σε δείπνα αλλά και άλλες εκδηλώσεις κατά τη διάρκεια της Vinexpo και στις en primeur γευσιγνωσίες .\nΓια πολλούς , ο Manoncourt προσωποποιούσε ό, τι είναι καλύτερο για το Μπορντό : ενεργώντας ως διαχειριστής του ιστορικού κτήματος , άνοιξε τις πόρτες του στους ενδιαφερόμενους επισκέπτες, και συμμετείχε στην κοινωνική ζωή της περιοχής. Σε ένα δείπνο στο St Emilion το 2007 , το αρχαιότερο κρασί που σερβιρίστηκε ήταν Figeac του 1950 . Το κρασί ώθησε τους επισκέπτες να δώσουν στους Manoncourts μια αυθόρμητη επευφημία .\nΉταν μια απογοήτευση για αυτόν τα τελευταία χρόνια ότι απέτυχε να κερδίσει την προαγωγή του Figeac σε Premier Grand Cru Classe ( Α) , παράλληλα με το Ausone και το Cheval Blanc .\nΗ αίτησή του απορρίφθηκε όχι για λόγους ποιότητας, αλλά λόγω της τιμής του κρασιού , και ένιωθε έντονα την ειρωνεία ότι το Figeac τιμωρήθηκε για την έλλειψη της απληστίας .\nΑναρτήθηκε Κυριακή, 29 Αύγουστος 2010, 22:12. Κατηγορία Ειδησεις\n« ΙΣΟΛΟΓΙΣΜΟΙ ΟΙΝΟΠΟΙΕΙΩΝ 17\nGaja Barbaresco 1989 »


Πέργολες αυθαίρετες κατασκευές & Άδειες\nΣτα περισσότερα σπίτια οι πέργκολες έχουν κατασκευασθεί αυθαίρετα. Δηλαδή δεν αποτυπώνονται στα σχεδία της Πολεοδομία, στην οικοδομική άδεια ή σε κάποια αναθεώρηση της άδειας. Τι σημαίνει αυτό πρακτικά;\nΤο περισσότερα σπίτια έχουν κάποιες μικρές αυθαιρεσίες. Σε αυτές συγκαταλέγονται και οι πέργκολες. Η τακτοποίηση των αυθαιρεσιών τους είναι μια διαδικασία που μπορεί να ενταχθεί στο νόμο 4495 και να παραμείνουν οι πέργκολες ως έχουν.\nΓια την κατασκευή πέργκολας χρειάζεται άδεια μικρής κλίμακας ή έγκριση εργασιών δόμησης μικρής κλίμακας για τις εργασίες άνω των πενήντα (50) τ.μ. σε ακάλυπτους χώρους, προκήπια, βεράντες ισογείων. Σε δώματα, υπαίθριους χώρους και ανοιχτούς εξώστες επιβάλλεται η έγκριση εργασιών δόμησης μικρής κλίμακας ανεξαρτήτως επιφάνειας.


forcleveronly: Απίστευτο ψάρι κυνηγάει έξω από το νερό!\nΕίναι γνωστό με την κοινή ονομασία «Τοξότης», αν και πολλοί το αναφέρουν ως «ψάρι νεροπίστολο». Το archer fish, όπως είναι η επιστημονική του ονομασία, ανήκει στην οικογένεια των Toxotidae και έχει ένα μοναδικό χαρακτηριστικό. Κυνηγάει τη λεία του έξω από το νερό!!! Συγκεκριμένα έχει την ικανότητα να κυνηγά στην επιφάνεια λιμνών και ποταμών, επιλέγοντας τα… σνακ που του αρέσουν περισσότερο: ακρίδες, σκαθάρια, μύγες και αράχνες. Πώς το κάνει αυτό; Εξελίσσοντας την ικανότητά του στην εκτόξευση μικρής ποσότητας νερού από το στόμα ακριβώς στο… στόχο. Το ψάρι Τοξότης καιροφυλακτεί κοντά στις ακτές και μόλις αντιληφθεί το θύμα του να κάθεται αμέριμνο στα φύλλα των φυτών ρίχνει νερό με το στόμα του, αναγκάζοντας το έντομο να πέσει στο νερό. Η συνέχεια είναι γνωστή και πάντα καταλήγει στο… στόμα του. Το ψάρι Τοξότης ζει σε υφάλμυρα νερά ποταμών και στις εκβολές λιμνών στην Ινδία, τις Φιλιππίνες, την Αυστραλία και την Πολυνησία.


1 Σαμουήλ 20 | Η Αγία Γραφή στο Διαδίκτυο | Μετάφραση Νέου Κόσμου\n1 Σαμουήλ 20:1-42\n20 Και ο Δαβίδ έφυγε εσπευσμένα+ από τη Ναϊώθ της Ραμά. Ωστόσο, πήγε και είπε μπροστά στον Ιωνάθαν: «Τι έκανα;+ Ποιο είναι το σφάλμα μου και ποια αμαρτία έχω διαπράξει ενώπιον του πατέρα σου για να ζητάει την ψυχή μου;» 2 Τότε εκείνος του είπε: «Αυτό είναι αδιανόητο!+ Δεν θα πεθάνεις. Δες! Ο πατέρας μου δεν θα κάνει τίποτα, ούτε μεγάλο ούτε μικρό, χωρίς να το φανερώσει σε εμένα·+ για ποιο λόγο να μου κρύψει ο πατέρας μου αυτό το ζήτημα;+ Αυτό δεν γίνεται». 3 Αλλά επιπρόσθετα ο Δαβίδ ορκίστηκε+ και είπε: «Ασφαλώς ο πατέρας σου γνωρίζει ότι έχω βρει εύνοια στα μάτια σου,+ και γι’ αυτό θα πει: “Ας μην το μάθει αυτό ο Ιωνάθαν για να μη λυπηθεί”. Αλλά στην πραγματικότητα, όσο βέβαιο είναι ότι ζει ο Ιεχωβά+ και όσο βέβαιο είναι ότι ζει η ψυχή σου,+ ένα μόλις βήμα με χωρίζει από το θάνατο!»+ 4 Και ο Ιωνάθαν είπε στον Δαβίδ: «Οτιδήποτε πει η ψυχή σου εγώ θα το κάνω για εσένα». 5 Τότε ο Δαβίδ είπε στον Ιωνάθαν: «Δες! Αύριο είναι νέα σελήνη,+ και εγώ οφείλω οπωσδήποτε να καθήσω να φάω μαζί με το βασιλιά· εσύ άφησέ με να φύγω και εγώ θα κρυφτώ+ στον αγρό ως το βράδυ της τρίτης ημέρας. 6 Αν ο πατέρας σου αντιληφθεί την απουσία μου, τότε να πεις: “Ο Δαβίδ με παρακάλεσε θερμά να του δώσω άδεια να απουσιάσει για να τρέξει στη Βηθλεέμ+ την πόλη του, επειδή γίνεται ετήσια θυσία εκεί για όλη την οικογένεια”.+ 7 Αν πει: “Εντάξει!” αυτό σημαίνει ειρήνη για τον υπηρέτη σου. Αλλά αν θυμώσει, να ξέρεις ότι κάτι κακό έχει αποφασίσει.+ 8 Και πρέπει να δείξεις στοργική καλοσύνη προς τον υπηρέτη σου,+ γιατί σε διαθήκη+ του Ιεχωβά εισήγαγες τον υπηρέτη σου μαζί με τον εαυτό σου. Αν όμως υπάρχει κάποιο σφάλμα σε εμένα,+ θανάτωσέ με εσύ ο ίδιος· γιατί να με φέρεις στον πατέρα σου;» 9 Και ο Ιωνάθαν είπε: «Είναι αδιανόητο να συμβεί αυτό σε εσένα! Αν όμως μάθω ότι ο πατέρας μου έχει αποφασίσει να έρθει κακό σε εσένα, δεν θα σου το πω;»+ 10 Τότε ο Δαβίδ είπε στον Ιωνάθαν: «Και ποιος θα μου πει αν αυτό που θα σου απαντήσει ο πατέρας σου είναι σκληρό;» 11 Και ο Ιωνάθαν είπε στον Δαβίδ: «Έλα να πάμε στον αγρό». Πήγαν, λοιπόν, και οι δύο στον αγρό. 12 Κατόπιν ο Ιωνάθαν είπε στον Δαβίδ: «Ο Ιεχωβά, ο Θεός του Ισραήλ,+ [να είναι μάρτυρας]+ ότι εγώ θα βολιδοσκοπήσω τον πατέρα μου αύριο τέτοια ώρα ή την τρίτη ημέρα, και αν είναι ευνοϊκά διατεθειμένος προς τον Δαβίδ, δεν θα σου στείλω τότε μήνυμα για να σου το φανερώσω; 13 Έτσι να κάνει ο Ιεχωβά στον Ιωνάθαν και έτσι να προσθέσει σε αυτό,+ αν, σε περίπτωση που φανεί καλό στον πατέρα μου να σου κάνει κακό, δεν σου το φανερώσω οπωσδήποτε και δεν σε στείλω μακριά, και δεν φύγεις με ειρήνη. Και είθε ο Ιεχωβά να είναι μαζί σου,+ όπως ήταν με τον πατέρα μου.+ 14 Και εσύ, αν είμαι ακόμη ζωντανός,+ δεν θα εκδηλώσεις τη στοργική καλοσύνη του Ιεχωβά προς εμένα ώστε να μην πεθάνω;+ 15 Και δεν θα εκκόψεις τη στοργική σου καλοσύνη από το σπιτικό μου στον αιώνα.+ Ούτε όταν εκκόψει ο Ιεχωβά τους εχθρούς του Δαβίδ, τον καθένα από την επιφάνεια της γης, 16 θα εκκοπεί το όνομα του Ιωνάθαν από τον οίκο του Δαβίδ.+ Και ο Ιεχωβά θα το ζητήσει αυτό από το χέρι των εχθρών του Δαβίδ». 17 Και ο Ιωνάθαν ορκίστηκε ξανά στον Δαβίδ λόγω της αγάπης που είχε για αυτόν· διότι τον αγαπούσε όπως αγαπούσε την ίδια του την ψυχή.+ 18 Στη συνέχεια ο Ιωνάθαν τού είπε: «Αύριο είναι νέα σελήνη,+ και η απουσία σου θα γίνει σίγουρα αντιληπτή, επειδή η θέση σου θα είναι κενή. 19 Και την τρίτη ημέρα η απουσία σου θα γίνει ιδιαίτερα αντιληπτή· πρέπει, λοιπόν, να έρθεις στο μέρος όπου κρύφτηκες+ την εργάσιμη ημέρα και να μείνεις κοντά σε αυτήν εδώ την πέτρα. 20 Και εγώ θα τοξεύσω τρία βέλη προς τη μία πλευρά της, για να τα στείλω προς το στόχο που θέλω. 21 Και θα στείλω τον υπηρέτη, λέγοντας: “Πήγαινε, βρες τα βέλη”. Αν πω συγκεκριμένα στον υπηρέτη: “Δες! Τα βέλη είναι από αυτή την πλευρά σου, πάρε τα”, τότε να έρθεις, γιατί αυτό σημαίνει ειρήνη για εσένα και δεν συμβαίνει τίποτα, όσο βέβαιο είναι ότι ζει ο Ιεχωβά.+ 22 Αλλά αν πω στον νεαρό κάτι τέτοιο: “Δες! Τα βέλη είναι πιο πέρα από εσένα”, φύγε, γιατί ο Ιεχωβά σε έχει στείλει μακριά. 23 Και όσο για τα λόγια που είπαμε+ εγώ και εσύ, είθε ο Ιεχωβά να είναι ανάμεσα σε εμένα και σε εσένα στον αιώνα».+ 24 Και κρύφτηκε ο Δαβίδ στον αγρό.+ Και έγινε νέα σελήνη και ο βασιλιάς κάθησε στο τραπέζι για να φάει.+ 25 Και ο βασιλιάς καθόταν στη θέση του όπως και τις άλλες φορές, στη θέση κοντά στον τοίχο· ο Ιωνάθαν ήταν αντίκρυ του και ο Αβενήρ+ καθόταν δίπλα στον Σαούλ, αλλά η θέση του Δαβίδ ήταν κενή. 26 Ο Σαούλ, όμως, δεν είπε τίποτα απολύτως εκείνη την ημέρα, γιατί είπε μέσα του: «Κάτι συνέβη και δεν είναι καθαρός,+ γιατί δεν καθαρίστηκε». 27 Και την επομένη της νέας σελήνης, τη δεύτερη ημέρα, η θέση του Δαβίδ παρέμενε κενή. Τότε ο Σαούλ είπε στον Ιωνάθαν το γιο του: «Γιατί δεν ήρθε ο γιος του Ιεσσαί+ στο τραπέζι ούτε χθες ούτε σήμερα;» 28 Και ο Ιωνάθαν απάντησε στον Σαούλ: «Ο Δαβίδ με παρακάλεσε θερμά να του δώσω άδεια να απουσιάσει για να πάει στη Βηθλεέμ.+ 29 Μου είπε: “Άφησέ με να φύγω, σε παρακαλώ, επειδή έχουμε οικογενειακή θυσία στην πόλη, και ο ίδιος μου ο αδελφός μού το παρήγγειλε αυτό. Τώρα λοιπόν, αν έχω βρει εύνοια στα μάτια σου, άφησέ με, σε παρακαλώ, να αποχωρήσω αθόρυβα για να δω τους αδελφούς μου”. Να γιατί δεν έχει έρθει στο τραπέζι του βασιλιά». 30 Τότε ο θυμός+ του Σαούλ άναψε εναντίον του Ιωνάθαν και του είπε: «Γιε στασιαστικής υπηρέτριας,+ μήπως δεν το ξέρω ότι εσύ διαλέγεις το γιο του Ιεσσαί προς ντροπή δική σου και προς ντροπή των αποκρύφων της μητέρας+ σου; 31 Διότι όλες τις ημέρες που ο γιος του Ιεσσαί θα ζει πάνω στη γη, εσύ και η βασιλεία σου δεν θα εδραιωθείτε.+ Στείλε, λοιπόν, τώρα και φέρε τον σε εμένα, γιατί είναι προορισμένος για θάνατο».+ 32 Ωστόσο, ο Ιωνάθαν απάντησε στον Σαούλ τον πατέρα του και του είπε: «Γιατί να θανατωθεί;+ Τι έκανε;»+ 33 Τότε ο Σαούλ τού έριξε το δόρυ για να τον χτυπήσει·+ και ο Ιωνάθαν κατάλαβε ότι ο πατέρας του είχε αποφασίσει να θανατώσει τον Δαβίδ.+ 34 Αμέσως ο Ιωνάθαν σηκώθηκε από το τραπέζι μέσα σε έξαψη θυμού+ και δεν έφαγε ψωμί τη δεύτερη ημέρα μετά τη νέα σελήνη, γιατί είχε λυπηθεί για τον Δαβίδ,+ επειδή ο ίδιος του ο πατέρας τον είχε ταπεινώσει.+ 35 Και το πρωί ο Ιωνάθαν βγήκε στον αγρό, στο καθορισμένο μέρος+ του Δαβίδ, έχοντας μαζί του έναν νεαρό υπηρέτη. 36 Και είπε στον υπηρέτη του: «Τρέξε, σε παρακαλώ, να βρεις τα βέλη που ρίχνω».+ Έτρεξε ο υπηρέτης και ο ίδιος έριξε το βέλος έτσι ώστε να περάσει πέρα από αυτόν. 37 Όταν ο υπηρέτης έφτασε στο μέρος όπου ήταν το βέλος που είχε ρίξει ο Ιωνάθαν, ο Ιωνάθαν φώναξε πίσω από τον υπηρέτη και είπε: «Δεν είναι το βέλος πιο πέρα από εσένα;»+ 38 Στη συνέχεια ο Ιωνάθαν φώναξε πίσω από τον υπηρέτη: «Βιάσου! Κάνε γρήγορα! Μη στέκεσαι!» Και ο υπηρέτης του Ιωνάθαν μάζεψε τα βέλη και πήγε στον κύριό του. 39 Αλλά ο υπηρέτης δεν ήξερε τίποτα· μόνο ο Ιωνάθαν και ο Δαβίδ ήξεραν για το ζήτημα αυτό. 40 Έπειτα ο Ιωνάθαν έδωσε τα όπλα του στον υπηρέτη του και του είπε: «Φύγε και πήγαινέ τα στην πόλη». 41 Και ο υπηρέτης έφυγε. Ο δε Δαβίδ σηκώθηκε από ένα κοντινό σημείο που ήταν στα νότια. Και έπεσε με το πρόσωπό του μέχρις εδάφους+ και προσκύνησε τρεις φορές, και άρχισαν να φιλούν+ ο ένας τον άλλον και να κλαίνε ο ένας για τον άλλον ώσπου ο Δαβίδ έκλαψε περισσότερο.+ 42 Έπειτα ο Ιωνάθαν είπε στον Δαβίδ: «Πήγαινε με ειρήνη,+ αφού έχουμε ορκιστεί+ και οι δυο μας στο όνομα του Ιεχωβά, λέγοντας: “Είθε ο Ιεχωβά να είναι ανάμεσα σε εμένα και σε εσένα, και ανάμεσα στους απογόνους μου και στους απογόνους σου στον αιώνα”».+ Σηκώθηκε, λοιπόν, ο Δαβίδ και έφυγε· ο δε Ιωνάθαν μπήκε στην πόλη.\n1 Σαμουήλ 20


Ελλάδα Έχεις Ταλέντο: Κύπριος διαγωνιζόμενος χόρεψε με ποτήρια και ποδήλατο στο κεφάλι του (βίντεο)\nΆλλη μία audition του «Ελλάδα Έχεις Ταλέντο» ολοκληρώθηκε το βράδυ της Κυριακής με τους διαγωνιζόμενους να βάζουν τα δυνατά τους για να περάσουν στην επόμενη φάση.\nΟ Αριστοτέλη Βαλαρωρίτης από την Κύπρο χόρεψε τον χορό των ποτηριών αφήνοντας άναυδους κριτές και κοινό με την ικανότητα του να κρατήσει σε ισορροπία στο κεφάλι του τα ποτήρια, ενώ παράλληλα σήκωσε καρέκλα στην κορυφή του κεφαλιού του και μετά ποδήλατο.\nΟ Σάκης Τανιμανίδης ανέφερε ότι στην αρχή πίστευε ότι θα δει ένα ανάλογο θέαμα με τους περσινούς βρακάδες, Ντίνο Κκαντή και Κυριάκο Ευθυμίου, οι οποίοι χόρεψαν τον παραδοσιακό χορό των ποτηριών και κατάφεραν να σπάσουν το ρεκόρ με 134 ποτήρια στο κεφάλι.\nΩστόσο, ο κριτής τόνισε ότι ο Αριστοτέλης Βαλαρωρίτης κατάφερε να βάλει τον πήχη ψηλά με το θέαμα που πρόσφερε στη σκηνή του «Ελλάδα Έχεις Ταλέντο».\nΈτσι, πήρε και από τους τρεις κριτές το πολυπόθητο «ναι», ενώ σκοπός του για την επόμενη φορά είναι να κρατήσει σε ισορροπία στο κεφάλι του 250 ποτήρια.\nΔΙΑΒΑΣΤΕ ΕΠΙΣΗΣ: Κύπριος ξεσπά μετά τον τελικό: «Εγώ έσπασα το ρεκόρ των ποτηριών»\nΝα υπενθυμίσουμε ότι τον περασμένο Δεκέμβριο ο Αριστοτέλης Βαλαωρίτης, μιλώντας στο Like.com.cy, ισχυρίστηκε ότι ο Ντίνος Κκαντής και ο Κυριάκος Ευθυμίου δεν έσπασαν το ρεκόρ γκίνες, καθώς ο ίδιος, όπως είπε, το 1998, κατάφερε να κατακτήσει το ρεκόρ επιτυγχάνοντας να κρατήσει σε ισορροπία στο κεφάλι του 169 ποτήρια.\nΟ Κύπριος χορευτής, μας είχε αναφέρει ότι το ρεκόρ του είναι καταγεγραμμένο στο βιβλίο Γκίνες της χρονιάς 1998, όταν κατάφερε να νικήσει έναν Ιάπωνα αντίπαλο που έκανε ισορροπία στο πηγούνι.\nTags:«Ελλάδα Έχεις Ταλέντο»Αριστοτέλης Βαλαρωρίτηςχορός ποτηριών\nPrevious : Κωνσταντίνος Αργυρός – Ηλιάνα Παπαγεωργίου: Νέες λεπτομέρειες για τη φημολογούμενη σχέση τους\nNext : Γάμος στο Παραλίμνι με θέμα τα παραμύθια του Disney (βίντεο, εικόνες)


Τροπολογία για οικονομικές ενισχύσεις για τους πληγέντες των πυρκαγιών\n🕔01/08/2018 - 13:35\n• Το ποσό των 600 ευρώ περίπου και επιπλέον ισόποση οικονομική ενίσχυση, σε περίπτωση που ο δικαιούχος είναι πολύτεκνος ή και άτομο με αναπηρία.\n• Το ποσό των 5.900 ευρώ για την αντιμετώπιση επισκευαστικών εργασιών και την αντικατάσταση οικοσκευής και το ποσό ύψους 4.400 ευρώ σε περίπτωση πρόκλησης μόνιμης σωματικής βλάβης, λόγω τραυματισμού.\n• Όλοι οι δικαιούχοι εξαιρούνται από την υποχρέωση προσκόμισης αντιγράφου φορολογικής δήλωσης ή υπεύθυνης δήλωσης.\n• Επαναπροσδιορίζεται ο βαθμός ζημιών, ως κριτήριο υπολογισμού της χορηγούμενης οικονομικής ενίσχυσης, καθώς και ο συντελεστής υπολογισμού τους. Για αυτές τις οικονομικές ενισχύσεις οι δικαιούχοι απαλλάσσονται από την υποχρέωση προσκόμισης φορολογικής και ασφαλιστικής ενημερότητας κατά την διαδικασία υποβολής δικαιολογητικών.\n• Οι οικονομικές ενισχύσεις δεν κατάσχονται ούτε συμψηφίζονται με οφειλές των δικαιούχων προς την εφορία, τα ασφαλιστικά ταμεία, τις τράπεζες ή άλλους φορείς και καταβάλλονται εξ ολοκλήρου χωρίς καμία κράτηση υπέρ του δημοσίου ή τρίτων και δεν φορολογούνται. Τυχόν συμψηφισθέντα ή κατασχεθέντα ποσά δεν αναζητούνται, αλλά αποδίδονται στους δικαιούχους.\nπυρκαγιές Αττική τροπολογία Βουλή υπουργείο Παιδείας Βουλή Σκουρλέτης υπουργός Εσωτερικών


Αυτή είναι μια σοβαρή ασθένεια που χαρακτηρίζεται απόη νέκρωση κάποιου μέρους του καρδιακού μυός. Μπορεί να προκαλέσει διάφορες επιπλοκές ανάλογα με το ποια είναι η περιοχή της βλάβης του καρδιακού μυός, όπου επικεντρώνεται η νέκρωση και πόσο γρήγορα παρέχεται η ιατρική βοήθεια.\nΛόγω βλάβης του μυϊκού ιστού, υπάρχει διαταραχή στην καρδιά και μπορεί να παρουσιαστούν οι ακόλουθες επιπλοκές:\nΤο καρδιογενές σοκ εκδηλώνεται με απότομη πτώση της πίεσης με μειωμένη παροχή περιφερικού αίματος.\nσυχνότερα εμφανίζονται αρρυθμίες, οι περισσότερεςεπικίνδυνη κοιλιακή ταχυκαρδία (σε αυτή την κατάσταση οι κοιλίες παίζουν τον ρόλο του οδηγού του καρδιακού ρυθμού) και κοιλιακή μαρμαρυγή (ακανόνιστη κοιλιακή συστολή), πρέπει να αντιμετωπίζεται κάθε είδους αρρυθμία.\nη καρδιακή ανεπάρκεια, δηλαδή, ο καρδιακός μυς χάνει την ικανότητά του να συστέλλεται, εξαρτάται από το μέγεθος του εμφράγματος.\nΗ αρτηριακή υπέρταση αναπτύσσεται επειδή η καρδιά στερείται οξυγόνου και λειτουργεί με μεγάλη ένταση.\nοι μηχανικές επιπλοκές (ρήξη του διαφράγματος, ανεύρυσμα της καρδιάς) μπορεί να αναπτυχθούν στη συνέχεια μετά από καρδιακή προσβολή εβδομαδιαίως και να απαιτηθούν χειρουργικές επεμβάσεις.\nο επαναλαμβανόμενος πόνος στην καρδιά εμφανίζεται στο ένα τρίτο των ασθενών με έμφραγμα του μυοκαρδίου.\nΤο σύνδρομο Dressler συμβαίνει όταν σχηματίζονται αντισώματα και εκδηλώνεται με φλεγμονώδεις διεργασίες στην καρδιά, στον σάκο των πνευμόνων και στον πνευμονικό ιστό.\nΜετά από ένα άτομο υποβλήθηκε σε έμφραγμα του μυοκαρδίου, αποκατάσταση θα συνίσταται στην πραγματοποίηση διαφόρων ενεργειών χάρη στις οποίες υπάρχει η αποκατάσταση της φυσικής μορφής του ασθενούς και η επιστροφή του σε μια συνηθισμένη ζωή:\nτις επιδόσεις της ιατρικής γυμναστικής.\nΟι ασθενείς που υποβλήθηκαν σε έμφραγμα του μυοκαρδίου, καρδιακή αποκατάσταση βρίσκονται υπό την επίβλεψη ενός γιατρού. Αναπτύσσεται με βάση την κατάσταση ενός συγκεκριμένου ασθενούς, λαμβάνοντας υπόψη διάφορους παράγοντες. Στόχοι:\nεπιστρέφει το άτομο σε φυσιολογική φυσική μορφή.\nμείωση της πιθανότητας επανεμφάνισης των καρδιακών παθήσεων,\nΑυτοί που υποβλήθηκαν σε έμφραγμα του μυοκαρδίου, αποκατάστασηψυχολογικό είναι απλώς απαραίτητο. Μετά από όλα, οι άνθρωποι φοβούνται ότι αυτή η κατάσταση μπορεί να συμβεί ξανά, ότι δεν μπορούν να επιστρέψουν στην παλιά τους ζωή. Είναι πολύ σημαντικό να λαμβάνεται υπόψη η ανάγκη αλλαγής του τρόπου ζωής, η συνεχής χρήση των φαρμάκων και η μετριοπάθεια σε όλα.\nΓια άτομα που έχουν παρουσιάσει έμφραγμα του μυοκαρδίου,αποκατάστασης αρχίζει στο περιβάλλον του νοσοκομείου και διαρκεί τουλάχιστον έξι μήνες. Κατά τη διάρκεια αυτής της περιόδου, αυξήστε σταδιακά την άσκηση, πραγματοποιείται φυσιοθεραπεία, που ορίζεται από τη χορήγηση φαρμάκων που υποστηρίζουν το έργο της καρδιάς και την καταπολέμηση της αθηροσκλήρωσης, η οποία προκαλεί καρδιακή προσβολή. Υπάρχει μια σταδιακή επιστροφή του ασθενούς στην κανονική ζωή.\nΠοιες είναι οι προβλέψεις για ανάκτηση;\nΑνάλογα με το πόσο μεγάλη είναι η περιοχήκαρδιακή προσβολή και εάν υπήρχαν επιπλοκές, εξαρτάται η διαδικασία επιστροφής ενός ατόμου σε μια κανονική και πλήρη ζωή. Εάν ένα άτομο που υποβλήθηκε σε ένα απλό έμφραγμα ή ένα κέντρο καρδιακής προσβολής ήταν μικρό, μπορεί να προβλεφθεί ότι θα ζήσει και θα μπορέσει να αποκαταστήσει την ικανότητα εργασίας. Όσοι έχουν υποβληθεί σε εκτεταμένο έμφραγμα του μυοκαρδίου δεν μπορούν να εγγυηθούν πλήρη ανάκαμψη, συνήθως ένα άτομο παραμένει ζωντανό, αλλά είναι ήδη άκυρο που δεν μπορεί να οδηγήσει σε πλήρη ζωή, αφού υπάρχουν διάφοροι περιορισμοί. Αυτό οφείλεται στο γεγονός ότι η σχηματισμένη ουλή προκαλεί παραβιάσεις του καρδιακού ρυθμού και την ανάπτυξη καρδιακής ανεπάρκειας στο μέλλον, ειδικά εάν υπήρξε μια επιπλοκή με τη μορφή ανευρύσματος.


H σύγκρουση μεταξύ δικαστών και Καστανίδη το Σάββατο μπορεί να πέρασε σχετικά απαρατήρητη, ίσως γιατί δεν απασχολεί και πάρα πολύ κόσμο αν τσακώνονται τα... ρετιρέ με τους πολιτικούς.Ομως, μια δήλωση του προέδρου της Ενωσης Δικαστών, αρεοπαγίτη, Χρ. Αθανασίου, δεν μπορεί να περάσει απαρατήρητη και ασχολίαστη διότι αν είναι όντως έτσι τότε μιλάμε για βόμβα.Είπε λοιπόν ο κ. Αθανασίου ότι ο εκπρόσωπος του ΔΝΤ, Πολ Τόμσεν, σε ομιλία του στο Λονδίνο και σε επενδυτές ανέφερε για την Ελλάδα ότι “χρέος και έλλειμμα ήταν προσχήματα και ο πραγματικός στόχος ήταν οι εργασιακές σχέσεις και οι ασφαλιστικές μεταρρυθμίσεις”.Εμείς είμαστε σίγουροι ότι είναι έτσι, και γράφουμε συνεχώς για το ύπουλο deal κυβέρνησης – εργοδοτών και τρόϊκας. Αν όμως επίσημα το λέει και ο εκπρόσωπος του ΔΝΤ τότε τα πράγματα σοβαρεύουν.Αν πράγματι για τους ξένους δανειστές μας το χρέος και το έλλειμμα δεν τους ενδιαφέρει και αυτό που ήθελαν ήταν να βάλουν χέρι σε μισθούς και συντάξεις, τότε βρήκαν πρόθυμους στην Ελλάδα. Η σοσιαλιστική κυβέρνηση προωθεί μέτρα προς αυτή την κατεύθυνση, μέτρα πλήρους άλωσης των εργασιακών σχέσεων.Και παλαιότερα γράφαμε ότι δεν είναι καθόλου τυχαία η στήριξη που έχει ο κ. Παπανδρέου από μικρούς και μεγάλους νταβατζήδες οι οποίοι θέλουν να μειωθεί το εργατικό κόστος.Διά στόματος του κ. Τόμσεν επιβεβαιώνεται το σενάριο της “πρόθυμης” κυβέρνησης να διαλύσει τα πάντα στο όνομα της κρίσης. Διότι, ειδικά για τον ιδιωτικό τομέα, δεν υπάρχει κανένας απολύτως λόγος να γίνουν μαζικές μειώσεις μισθών μέσω των επιχειρησιακών συμβάσεων. Κι αν υπάρχουν προβληματικές επιχειρήσεις μπορούν να βρουν κι άλλες λύσεις από το να διώξουν υπαλλήλους.Οι μεγάλοι μπορούν να κάνουν περικοπές σε μια σειρά από κρυφά μπόνους και χρήματα που δίνονται σε μεγαλοστελέχη. Οσο για τις μικρές εταιρείες, αν νοικοκυρέψουν τα οικονομικά τους, αναζητήσουν κεφάλαια από το ΕΣΠΑ και το κυριότερο αν ξεσηκωθούν κατά της κυβέρνησης και ζητήσουν στήριξη, τότε θα διασωθούν.Ομως, όλα δείχνουν το στημένο παιχνίδι. Και ο ιστορικός του μέλλοντος θα γράψει για το πείραμα της Ελλάδας που θα υλοποιηθεί και σε άλλες χώρες. ΔΙΑΒΑΣΤΕ ΑΚΟΜΑ\nΧΡΟΝΟΣ ΔΕΝ ΥΠΑΡΧΕΙ!!!!!Ανατροπη του καθεστώτος παπανδρεου τωρα ή ποτε!!!! Οι πολιτες ΔΕΝ ΑΝΤΕΧΟΥΜΕ ΑΛΛΟ!!\nτο βλέπετε πολύ στενά. Στο χέρι δεν ήθελαν να βάλουν μόνο τους μισθούς αλλά το σύνολο της χώρας. Από το μεταναστευτικό και τον ορυκτό πλούτο μέχρι τα Ελληνοτουρκικά και το ενεργειακό.Δε βλέπετε ότι γίνεται τέτοια επίθεση καθημερινά στον κόσμο που δεν ξέρει τι να κάνει;\nΟι πολιτικοί μας είναι υπάλληλοι.Οπότε φυσικά στόχος είναι οι εργασιακές σχέσεις.Μερικοί λένε για τον εργάτη ή τον σερβιτόρο.Αδιαφορούν.Οι υπάλληλοι των τραπεζών και των εργολάβων μας ενδιαφέρει για να εξοικονομήσουν τα αφεντικά των εκπροσώπων μας.Τα άλλα είναι φιλοσοφία.\nΕίναι απλά το "ΔΟΓΜΑ ΤΟΥ ΣΟΚ"!Η ταινία εδώ: http://www.psomas.gr/index.php?option=com_content&view=article&id=324:2010-12-01-16-31-39&catid=45:2010-03-23-09-32-11&Itemid=28\nmymood @ george\nsawas @ george\nΟι μισθοι στον ιδιωτικο τομεα εχουν σχεση οχι με τον προυπολογισμο που εχουν οι μισθοι στο δημοσιο τομεα αλλα με το εμπορικο ισοζυγιο.Αφου δεν μπορουν να κανουν υποτιμηση μειωνουν τους μισθους για να ριξουν το κοστος.\nΞέρεις πόσο κόστος συνεπάγονται οι στρεβλώσεις στην αγορά; Από την υψηλή φορολογία μέχρι τα λαδώματα και από τη νόθευση του ανταγωνισμού μέχρι την έλλειψη υποδομών.Εδώ δε δουλεύει τίποτε και οι μισθοί των 700 Ευρώ μας μάραναν.\nΟ ΓΑΠ αφού θέλει να αλλάξει την Ελλάδα και μειώνει τους μισθούς και τις συντάξεις ας κάνει ακριβώς το ίδιο και με τα μέλη της Κυβέρνησης, τους 300 βουλευτές, τους εργαζόμενους στη βουλή. Ας ζήσουν πρώτα αυτοί με 1000 ευρώ το μήνα και μετά βλέπουμε αν θα συνεχίζουν να μιλάνε με τον ίδιο τρόπο που μιλάνε τώρα!\nΔιαβαστε στου σημερινους New York Times:A Secretive Banking Elite RulesTrading In Derivatives-ειναι εξαιρετικα αποκαλυπτικο\nΑπ' ότι βλέπω, αρθρογράφος και σχολιαστές απωθούν την πραγματικότητα και1. Θεωρούν ότι όλα είναι μιά μπλόφα: Η κρίση, τα σπρέντ, το μνημόνιο, τα νούμερα, τα άδεια ταμεία, όλα "στήθηκαν" για να φάνε τους μισθούς και τις συντάξεις του κοσμάκη.2. Έχουν μια ιδιότυπη εικόνα της πραγματικότητας: Βλέπουν τον υπάλληλο σαν συνιδιοκτήτη της επιχειρήσεως, τον ιδιοκτήτη σαν (όχι και τόσο αναγκαίο) κακό, και το κράτος σαν συνεργάτη του ιδιοκτήτη εναντίον του εργαζομένου.Η αλήθεια είναι ότι:1. Η Ελληνική κρίση δεν έχει σχέση με τα στεγαστικά των ΗΠΑ, αλλά πυροδοτήθηκε απ' αυτά, περιγράφεται με την ρήση του Κωνσταντίνου Καραμανλή "καταναλώνουμε περισσότερα από όσα παράγουμε" και όλοι πλην των ανεγκεφάλων περιμέναμε να σκάσει όπου να'ναι. Με την παρούσα αθλιότητα, δημοσιονομική και της ανταγωνιστικότητάς μας δεν μπορούν να δικαιολογηθούν τόσες θέσεις εργασίας, ούτε τέτοιοι μισθοί (αν και χαμηλοί) ούτε τόσοι συνταξιούχοι και τέτοιες συντάξεις και, αν παίζεται και ολίγο σόου για να γίνουν πιό εύπεπτες οι περικοπές, δεν κάνει κακό. Όποιος δεν συμφωνεί, να μας βρεί λεφτά, να τα μοιράσουμε.2. Αυτό είναι το πραγματικό πρόβλημα. Αν δεν ξεριζωθούν αυτές οι διαστροφικές αντιλήψεις, οι επιχειρήσεις, άρα και οι θέσεις εργασίας, δεν πρόκειται να επιβιώσουν. Κάθε κυβέρνηση πάντα έπνιγε την Ελληνική επιχείρηση με την εργατική νομοθεσία, για να παίρνει τα συνδικάτα με το μέρος της. Έτσι φτάσαμε μέχρι εδώ. Επιχείρηση, όπου ένας επιχειρεί και πολλοί συναποφασίζουν δεν έχει μέλλον. Να θυμάστε απλώς ότι, αν μια επιχείρηση δεν πάει καλά και μειώσει τους μισθούς, θα χάσουν οι υπάλληλοι ένα μέρος από το εισόδημα, όχι όμως την δουλειά τους. Αν απολύσει, θα χάσουν μερικοί και την δουλειά τους και το εισόδημά τους, όχι όμως την περιουσία τους. Αν δεν κάνει τίποτα, θα πέσει έξω και, τότε, θα χάσουν ΟΛΟΙ ΚΑΙ τη δουλειά τους ΚΑΙ το εισόδημά τους, ο δε επιχειρηματίας θα χάσει ΚΑΙ την περιουσία του. Και, εν πάση περιπτώσει, δεν είναι Ευαγές Ίδρυμα.Διαλέξτε λύση!\n11888 @ ΠΗΛΕΑΣ\nΠροφανως και απο το μυαλο σου δε περναει καθολου τιποτα διαφορετικο περα απο αυτο που οριζει ο λατρεμενος σου καπιταλισμος.Υπαρχει ομως και μια αλλη πλευρα επιχειρηματικοτητας που οναμαζεται "επιχειρηση συλλογικης ιδιοκτησιας",για την οποια ο Ritcard Wolff εχει κανει απειρες διαλεξεις και εχει ηδη αρχισει να συζητιεται ακομα και στις ΗΠΑ..Η Πασχος -Παπαχελας & ΣΙΑ Α.Ε εχει κανει αριστη δουλεια.\nΦίλε 11888,στα νειάτα μου, αυτά τα έλεγε ο Γκαρωντύ και τα κουτσοπροσπαθούσε ο Τίτο.Και οι δυό απέτυχαν και απαξιώθηκαν, ίσως άδικα (η Γιουκοσλαβία απεβίωσε με καλύτερη... υγεία από το λοιπό κομμουνιστικό μπλόκ). Δεν συμπαθώ τον ασύδοτο καπιταλισμό, αλλά απέχω και από τις ονειροβασίες και άλλες .....ίες. Προτείνω όμως, αφού μου δίνεις την ευκαιρία, μια άσκηση επί χάρτου:--Έστω ότι, ο Παναγόπουλος της ΓΣΕΕ, ή ο Πρόεδρος του δικού τους Σωματείου, ή όποιος άλλος, έπαιρνε την πρωτοβουλία να ζητήσει από τους 2000 μετατασσόμενους του ΟΣΕ να συνεισφέρουν ένα μηνιάτικο (Μ.Ο=5000Ε) για να σχηματιστεί κεφάλαιο 10.000.000 Ε με βάση το οποίο (και δανεισμό κλπ) να κάνουν εταιρεία και να πάρουν τον ΟΣΕ Πελοπονήσσου για να τον δουλέψουν σαν... πως το είπες . Έχουν την τεχνογνωσία (αμέ...), την εργατικότητα (πωωως...) την εμπιστοσύνη της αγοράς (ναι...), και την πελατεία (φουουλ...). Με δεδομένο ότι το κράτος δεν έχει μία για επιδότηση πέραν της χαριστικής παραχωρήσεως ερωτάται:1. Θα ξεπεράσουν τους δέκα όσοι πεισθούν να εμπιστευτούν αυτό το ασήμαντο για αυτούς ποσό σε ένα τόσο μεγαλεπήβολο σχέδιο;2. Αν συγκεντρωθούν τα λεφτά, θα κλείσουν πριν ανοίξουν ή αμέσως μετά;3. Όταν κλείσουν, θα βρουν οι Ορκωτοί, που πήγαν τα λεφτά των μετόχων;Παρακαλώ για απάντηση.\nΠως το ειπε η συμπαθης κυρια?"Με λεει ληστεία και τον λεω πλακα με κανεις?"\n@ΠΗΛΕΑΣΠως εισαι τοσο σιγουρος οτι το εγχειρημα που αναφερεις για τον ΟΣΕ θα καταδικαστει σε αποτυχια ?Απο που αντλεις την σιγουρια για την ανικανοτητα 5000 ανθρωπων και την αδιαμφισβητητη ικανοτητα ενος χρυσοπληρωμενου μανατζερ και καμμια δεκαρια συμβουλων.Στη θεση σου δεν θα ειμουν και τοσο σιγουρος για τις προθεσεις(νομιζω οτι ειναι σαφεις και ξαστερες οι προθεσεις καθε κεφαλαιοκρατη πλεον και δε χρειαζεται να κουραζει καποιος το μυαλο του με αριστερο προβληματισμο)και τις "ικανοτητες" αυτων των ανθρωπων που δυστυχως ελεγχουν απολυτα την εξουσια(λογικο αφου εξουσια και οικονομικη ελιτ εχουν κοινη στελεχωση και ταυτισμενους στοχους).Υπαρχει ομως και το παραδειγμα της κοινοτητας των Αναβρυτων οπου χαρη στο οραμα ενος δημαρχου οι κατοικοι του δουλευοντας ομαδικα(καμμια σχεση με την κοτσανα "πρεπει να δουλεψουμε ολοι μαζι" του τηλεκατευθυνομενου ΓΑΠ),καταφεραν να δωσουν ζωη σε ενα μερος που μαραζωνε και να βελτιωσουν την ποιοτητα της ζωης τους.Βεβαια και εκει υπαρχουν ανισοτητες αλλα δεν ειναι κραυγαλεες(σε αντιθεση με την δικια μας εφιαλτικη πραγματικοτητα) ωστε να απειλουν την σταθεροτητα.Το μονο που πρεπει να κανουμε ειναι να παψουμε να σκεφτομαστε ατομικα να παραμερισουμε τις οποιες "διαφορες" μας και να δουλεψουμε ομαδικα.Φυσικα πρωτα πρεπει να αποκαταστησουμε την δημοκρατια που ποτε δεν ανετειλε στο νεοελληνικο κρατος.\nΑγαπητοί φίλοι,σας διεφεύγουν νομίζω οι απαραίτητες βάσεις της συγκεκριμένης συζητήσεως:α. Η Ιδ.Επιχείρηση δεν είναι Ίδρυμα. Λειτουργεί αφ'εαυτής και δι'εαυτήν. Αν ένας επιχειρηματίας δείχνει "καλό πρόσωπο", λαμβάνοντας υπ' όψη τα συμφέροντα των άλλων και δεν είναι πραξη προβολής της επιχειρήσεως, το κάνει από προσωπική καλωσύνη. Μακάρι να υπήρχαν και άλλοι, αλλά κανένας δεν είναι υποχρεωμένος. ΚΑΙ ΕΤΣΙ ΠΡΕΠΕΙ ΝΑ ΕΙΝΑΙ, για να είναι ευσταθής η επιχείρηση. Έχετε μπερδέψει τις υποχρεώσεις της επιχειρήσεως και την έννοια του επιχειρείν. Κοντολογίς, ο επιχειρηματίας νοιάζεται για τον εργαζόμενο, όσο και ο εργαζόμενος για τον επιχειρηματία. Στην επαρχία όμως, και στις μικρές επιχειρήσεις δεν αποκλείεται και πιό καλή συμπεριφορά.β. Η πιθανότητα να πετύχει το εγχείρημα της ασκήσεως, που πρότεινα, είναι μηδαμινή. Ανάξια συζητήσεως. Αυτό το ξέρω, από την μεγάλη εμπειρία μου στην αγορά και την επαφή μου με τον ΟΣΕ. Αν και δεν θα ποντάριζα ούτε ευρώ, θα ήμουν ευτυχής, παραταύτα, αν πετύχαινε. Οι ελάχιστες εξαιρέσεις, απλά επιβεβαιώνουν τον κανόνα. Ακόμα και όταν επιδοτήθηκαν αδρά, οι πάσης φύσεως Συνεταιρισμοί και Κοινοπραξίες απέτυχαν οικτρά. Ελάχιστοι επιβίωσαν, κυρίως όσοι ήταν ώριμοι για να αποφύγουν τον κομματικό εναγκαλισμό. Όσος ενθουσιασμός και να υπάρχει στην αρχή, πολύ συντομα τον αντικαθιστά ο ατομικισμός και η αρχή της ήσσονος προσπαθείας, ενίοτε και της "γρήγορης αρπαχτής". Και τα λαμόγια πρυτανεύουν. Ανάλογα με την ηλικία, βέβαια, δικαιολογείται και το να ζείτε σε ιδεοληπτικές σφαίρες νόησης.\n@ factor XΗ πρωτογενής πηγή είναι από το Έθνος Το σχετικό άρθρο του Γιώργου Δελαστίκ έχει τίτλο:"Το Μνημόνιο είχε άλλους στόχους"20 Σεπτεμβρίου 2010Έχουμε ήδη χάσει ακόμα τρείς μήνες.Μπορεί να διαφωνούμε σε πάρα πολλά, αλλά συνεχίστε τον καλό αγώνα εναντίον του Μνημονίου.Πολύ καλή ανάρτηση\nΕίχα πάει Μοναστηράκι να αγοράσω ένα ηλεκτρικό εργαλείο από το μαγαζί ενός φίλου, και μου πρότεινε ένα AEG, λέγοντάς μου, πάρτο τώρα γιατί είναι από τα τελευταία made in Germany. Από του χρόνου θα είναι κιαυτά Κινέζικα.Αυτό ακριβώς σας λέω τόσο καιρό ότι είναι το πρόβλημα, και όχι κερδοσκοπίες κλπ. Αυτές γίνονται έτσι κι αλλιώς. Πρέπει ο Νότος της Ευρώπης να γίνει μισθολογικά Κίνα.\nΑπο την στιγμη που δεν υπαρχει αντιπαλο δεος ο καπιταλισμος (ελλ. Κεφαλαιο) αλωνιζει.Δεν βοηθησε και πολυ η λοιδωρια του υπαρκτου σοσιαλισμου απο τους δυτικους λαους μεταξυ των οποιων και του δικου μας .Τωρα ας λουστει ο ελληνικος λαος τα επιχειρια του βομβαρδισμου της Σερβιας τη βοηθεια του ελληνα ΥΠΕΞ.Τωρα ειμαστε πραγματι εθνος οχι μονο αναδελφο αλλα και μισητο απο δυτικους και ανατολικους..\nΠρος φίλο Πηλέα. Αγαπητέ μου δεν κατάλαβα και 8θάθελα μια εξήγηση. Πώς γίνεται ότι για να γίνουμε ανταγωνιστικοί πρέπει να μειωθούν οι μισθοί; Δηλαδή στην Ευρώπη που οι κατώτατοι μισθοί είναι σχεδόν διπλάσιοι πώς είναι ανταγωνιστικοί και έρχονται τα προϊόντα τους εδώ φθηνότερα; Μήπως οι επιχειρήσεις να κόψουν λίγο την κλεψιά;Μήπως να ψάξουμε να βρούμε ποιος οδήγησε τις επιχειρήσεις, τις βιοτεχνίες και τους καταστηματάρχες στη συρρίκνωση του κύκλου εργασιών τους και να μην θέλει η κυβέρνηση να πληρώσουν τη "νύφη" οι εργαζ'ομενοι βγάζοντας από πάνω της τις οποιεσδήποτε ευθύνες;;. Και ποιος θα βγεί χαμένος από την περικοπή των μισθών; Ποιος θα αγοράζει; Ποιος θα καταναλώνει;Πάψτε πια να βλέπετε τόσο κοντόφθαλμα.........\nΗ παγκόσμια επιχειρηματική μαφία σε δράση.Εκβιάζουν τις κυβερνήσεις λέγοντας ότι αν δεν ρίξεται τους μισθούς φεύγουμε για Ασία.Και οι πολιτικοί ,ως εκ φύσεως πουλημένοι, υποκύπτουν.Και άντε εμείς είχαμε χρέος ,κατεστραμμένη παραγωγή ,διεφθαρμένο κράτος.Στους βορειους τι θα λέγανε;Ότι το προσδόκημο ζωής ανεβαίνει,η παγκόσμια κρίση ,που αυτοί δημιουργήσανε, καταστρέφει τις οικονομίες και χρειάζονται θυσίες και άλλα τέτοια παραμύθια ώστε να μας βάλουν να δουλεύουμε στα πρότυπα της Κίνας και του Μπαγκλαντές.\nΟ Σαμαρας θελει να κυβερνησει;Δεν νομιζω!\nΔεν είναι απλά οι εργασιακές σχέσεις. Το διακύβευμα της ΠΑΣΟΚ-ΔΝΤ-ΕΚ-ΕΕ πολιτικής είναι συλλήβδην ο εργασιακός τομέας. Στην Ελλάδα δεν πρέπει πια να υπάρχει ούτε ένας εργοδότης Ελληνικών συμφερόντων. Ούτε στο Δημόσιο, ούτε στον Ιδιωτικό τομέα. Το Δημόσιο συρρικνώνεται. Η διοίκηση μειώνεται. Τα ΝΠΔΔ ιδιωτικοποιούνται: Ιδιωτικά Νηπιαγωγία αντί για τα ΠΙΚΠΑ και τα Δημόσια, Ιδιωτικά Σχολεία, καταστροφή της Τριτοβάθμιας, Ιδιωτικά Νοσοκομεία, Νοσηλευτικά κέντρα, Διαγνωστικά κέντρα. Παντού σ' αυτά ψάχνουμε την προστιθέμενη αξία (added value) λες και μιλάμε για εμπορεύματα. Τί προστιθέμενη αξία έχει ένα Νοσοκομείο; Ήτοι, πόσοι ασθενείς το επισκέπτονται; Νούμερα, μόνο νούμερα. Αντί να έχουμε ως σύνθημα το "φτιάξαμε ένα τέλειο Νοσοκομείο, ΑΧΡΕΙΑΣΤΟ ΝΑ 'ΝΑΙ!" Μειώνεται η Διοίκηση, ποιός κερδίζει; Αυτοί που δε θέλουν τον κρατικό έλεγχο. Καταστρέφεται η Παιδεία, ποιός ωφελείται; Αυτοί που δε θέλουν αντίλογο. Διαλύεται η Υγεία, ποιός κερδοσκοπεί; Τα κοράκια τύπου "Ιατρικό Κέντρο Αμαρουσίου", "Ολύμπιο θεραπευτήριο Πάτρας", κ. ά.Πάμε στον ιδιωτικό τομέα: Όλες οι παραγωγικές μονάδες της χώρας, από τον "ελεύθερο" αγρότη (που θα λέγαμε το Μεσαίωνα) μέχρι τις Μικρομεσαίες επιχειρήσεις, αλλά και κάποιες από τις μεγάλες που δεν είναι ξένων συμφερόντων ή δε συνδέονται με ξένα μεγαλοσυμφέροντα, ψωμοζούν μέχρι να εξαφανιστούν. Και νά 'μαστε σίγουροι ότι οι νέες εργασιακές (δουλοκτητικές) σχέσεις δε στηρίζουν τη μικρομεσαία Ελληνική επιχείρηση, ούτε καν τη μεγάλη Ελληνική εταιρεία, απλά γιατί μια εταιρεία που δραστηριοποιείται στην νέα Ελλάδα δε θα μπορεί να προωθήσει το προϊόν της. Δεν είναι δυνατό σε συνθήκες φτώχειας να προωθείται οποιοδήποτε προϊόν απλά γιατί, σε συνθήκες φτώχειας κανένας δεν αγοράζει. Κλείνουν λοιπόν οι δικές μας επιχειρήσεις και στη θέση τους ανοίγουν ξένες, από τα Κινέζικα που στηρίζονται από το Κινεζικό κράτος, μέχρι τις λεγόμενες "επενδύσεις" τύπου fast track. Επιπρόσθετα οι πρασινοαναπτυξιακές διατάξεις, με τον τρόπο που πάνε να εφαρμοστούν, δυσκολεύουν ακόμη περισσότερο τις συνθήκες λειτουργίας των όποιων επιχειρήσεων.Συμπέρασμα: Η Ελλάδα μετατρέπεται σε μια χώρα στην οποία δεν υπάρχει ούτε ένας Έλληνας να κάνει κουμάντο κάπου. Από το σπίτι του, μέχρι την ίδια τη χώρα. Αντ' αυτών, το σπίτι μας το κουμαντάρουν τα τηλεοπτικά πρώτυπα και οι δανειστές - τράπεζες, ο εργοδοτικός τομέας περνά όλο και πιο γρήγορα στα χέρια των ξένων και η χώρα συνολικά μεταλλάσσεται σε κάτι υβριδικό, ένα προτεκτοράτο, με ξένους κουμανταδόρους, με ξένους υπαλλήλους (βλ. Κινέζους, λαθρομετανάστες, κλπ.)Και ο Έλληνας; Σκλάβος στην ίδια του τη χώρα. Αυτός είναι ο τελικός στόχος. Απλά


Το e-steki είναι μια από τις μεγαλύτερες ελληνικές διαδικτυακές κοινότητες με 80,350 εγγεγραμμένα μέλη και 3,093,990 μηνύματα σε 96,228 θέματα. Αυτή τη στιγμή μαζί με εσάς απολαμβάνουν το e-steki άλλα 447 άτομα.\nH Subject to change έγραψε στις 06:01, 14-06-05:\nO Anarki έγραψε στις 08:46, 14-06-05:\nO Rattlehead έγραψε στις 11:39, 14-06-05:\nO iJohnnyCash έγραψε στις 11:43, 14-06-05:\nH Subject to change έγραψε στις 13:24, 14-06-05:\nO emufear έγραψε στις 13:48, 14-06-05:\nO Dark_kronos Όλα είναι ψεύτικα έγραψε στις 14:20, 14-06-05:\nO gianakin έγραψε στις 17:13, 14-06-05:\nO garfield έγραψε στις 18:10, 14-06-05:\nH bunny217 Περίεργα συναισθήματα έγραψε στις 19:22, 14-06-05:\nH nv έγραψε στις 01:10, 15-06-05:\nO weak and powerless έγραψε στις 01:38, 15-06-05:\nO Founes έγραψε στις 10:32, 15-06-05:\nH Subject to change έγραψε στις 11:56, 15-06-05:\nO ]ifrit[ υπό την απειλή λουκουμόσκονης έγραψε στις 00:41, 18-06-05:\nH Vkey ,αφού σκέφτηκε λίγο, έγραψε στις 19:11, 19-06-05:\nΈχουμε και λέμεεεεεεεεεεεε: 1ον τσιγάρα και καφέ (αυτά πάνε μαζί ) 2ον σοκολατεςςςςςςςςς και παγωτάααααααα (και γενικά γλυκά) 3ον το κινητό μου 4ον net 5ον έρωτα ( να είμαι δηλαδή)....αν θυμηθώ κάτι άλλο θα έχει συνέχεια στην λίστα!\nO apostolos1986 έγραψε στις 20:00, 19-06-05:\nO gademis "ένα προσωπικό μήνυμα" έγραψε στις 20:19, 19-06-05:\nH Corpse Bride έγραψε στις 20:49, 19-06-05:\nH gilie έγραψε στις 11:11, 20-06-05:\nΚάποτε έκανα μεγάλα λαθη σ'αυτόν τον τομέα# :thumbsdown: ... αλλά ξέφυγα νωρίς και απο τότε (απο τα 20 μου) αποφεύγω τις εξερτήσεις όπως ο# το λυβάνι... Επιτρέπω στον εαυτό μου να πεθάνει μόνο απο έλειψη μουσικής# και πάλι το παλεύω κρατόντας την μέσα μου# ...έτσι δεν εξαρτόμαι από cd's κτλ απλα πατάω το play στο μυαλο μου...όλα μια ιδέα είναι τελικά!\nH Giovanna έγραψε στις 12:26, 20-06-05:\n-πολυ, πολυ νετ, ειδικα τωρα τελευταια\n-το νανι μου, απο τοτε που γεννηθηκα\nμμμ...νομιζω οτι με οποιαδηποτε αλλη ελλειψη θα μπορεσω να επιβιωσω!\nO YoMaNaTiOn έγραψε στις 15:15, 20-06-05:\n1. η κιθάρα μου (Gisbon Les Paul σε αγαπώ ).\n2. η καλή μουσική.\n3. το internet.\n4. η aDSL μου.\n5. το di\nO Porcelain έγραψε στις 15:25, 20-06-05:\nΙντερνέτ βασικά και μουσική γενικά..\nΚαι φυσικά η δεξιά μου παλάμη..\nO gianakin έγραψε στις 15:30, 20-06-05:\nΕ,αυτη ειναι δικια μου!\nO Porcelain έγραψε στις 15:32, 20-06-05:\nΘέλεις να μαλώσουμε τώρα?\nΣε κάθε περίπτωση, θα αισθανόμουν περίεργα αν κάποιος είχε κάνει κάτι με την δικιά μου δεξιά παλάμη..\nH Iris_Didini έγραψε στις 17:00, 20-06-05:\nΛοιπόν, μπορώ να σκεφτώ 3 πράγματα:\n1. Το αγόρι μου\nΣυγγνώμη Michelle, δε μπορούσα να το παραλείψω\n2. Το κινητό μου\n3. Το φαγητό (the dirtier the better!!! )\nH kleftra οι φωνές στο κεφάλι της, της είπαν κι έγραψε στις 12:37, 21-06-05:\nΜουσική,μουσική,μουσική τσιγάρο και ...σοκολάτα (έτσι θα μείνω χωρίς δόντια!)\nO Rattlehead έγραψε στις 11:47, 25-06-05:\nΜε τη σοκολάτα μεγάλο πρόβλημα! Εκεί που είχα μια χαρά δοντάκια μέσα σε ένα χρόνο από τις πολλές σοκολάτες έκανα δύο σφραγίσματα!\nH Κακή Επιρροή εχμ... είπε γεια ...κι έγραψε στις 12:16, 14-07-05:\nκαφές, τσιγάρο, coca cola, κινητό, internet :/\nνα δω τι θα κάνω στις διακοπές 3 βδομάδες χωρίς net\nΚαι μη μου πείτε για Net cafe κλπ... θα με κράξει η παρέα\nO Γιάννης Πέρασα μια βόλτα! Τι θα φάμε? έγραψε στις 13:21, 14-07-05:\nΕεεε σήκωσε το ντε, στο μπάνιο είμαι εμένα περιμένεις να το σηκώσω?\nΚαι εγώ θα ψηφίσω internet, σοκολάτα σίγουρα και ψαρικά! Τα ψάρια μετράνε σαν εξάρτηση\nH crazyhelen Ελένη έγραψε στις 13:29, 14-07-05:\nΤο σεξ! Είναι καθαρά ορμονικό. Παύω να λειτουργώ!\nH burbuja έγραψε στις 20:43, 07-04-06:\nO Dare-Devil έγραψε στις 21:47, 07-04-06:\nΔεν μπορω να ζησω χωρις τις γυναικες, τους φιλους μου, το κινητο μου και το στερεοφωνικο μου.\nH Maggie έγραψε στις 13:43, 08-04-06:\n1.Το κινητό μου\n3.Το pc μου\n5.Το βιβλίο μου\n6.Και φυσικά,η coca cola\nH ^^Vampire^^ έγραψε στις 00:27, 14-04-06:\nΔεν ζω χωρίς καφέ!!!!\nO Dare-Devil έγραψε στις 00:30, 14-04-06:\nΓια ποσα ποτηρια καφε την ημερα μιλαμε?\nH ^^Vampire^^ έγραψε στις 00:35, 14-04-06:\nΧμμμ μέσο όρο 5 την ημέρα. Καλά δεν είναι;\nO The Djinn έγραψε στις 00:39, 14-04-06:\nMια χαρα εισαι Vampire...εστι κι αλλιως ειναι λογικο για την ιδιοτητα σου!\n(Βαμπιρ εισαι, πρεπι να κρατηθεις ωρες ξυπνια το βραδυ! )\nΕγω απο εξαρτησεις...χμ...δεν εχω κατι συγκεκριμενο.\nΑπλως δεν μπορω χωρις κινητο (λογο διευκοληνσης και σιγουριας μιας και ειμαι εξωτερικο θελω ανα πασα στιγμη να με βρουν για οτι συμβει.)\nΔεν μπορω χωρις τον γατο μου...\nΧωρις καποιος ειδος γυμναστικης...\nΑυτα κυριως... Δεν μου ερχονται αλλα...\nO Crow_of_Darkness έγραψε στις 16:59, 20-04-06:\nΜε σειρά προτεραιότητας: Τσιγάρα, καφές, Ηλεκτρονικά παιχνίδια, ίντερνετ, μουσική.\nH ines έγραψε στις 19:02, 20-04-06:\nτσαι.....βασικα πινω τοσο τσαι που δεν καταλαβαινω την γευση πια.....δραμα.\nκαλα, λαπτοπ (μεχρι και ονομα του εχω δωσει.....) μουσικη, βιβλια...δεν παιζει να αντεξω πανω απο ωρα χωρις κατι να διαβασω.\nκαι , ε, γλυκα...αν και προσπαθω να τα κοψω η να τα καψω...\nκαι διαφορα αλλα που θα θυμηθω στην πορεια!\nΟ Ιβάν αυτή τη στιγμή δεν είναι συνδεδεμένος Είναι 27 ετών , επαγγέλεται Φοιτητής/τρια και μας γράφει απο Καβάλα (Καβάλα). Έχει γράψει 13 μηνύματα.\nO Little_johnny77 έγραψε στις 03:50, 28-04-06:\nH ladycat πισσας+ζυλιτο+γκρινιαρης+ladycat jr=LFE έγραψε στις 05:10, 28-04-06:\nH erodia έγραψε στις 08:59, 28-04-06:\nH misslittledevil έγραψε στις 09:01, 28-04-06:\nH ^^Vampire^^ έγραψε στις 00:18, 29-04-06:\nO maxnikos έγραψε στις 00:22, 29-04-06:\nO Lorien έγραψε στις 15:26, 29-04-06:\nH Γίδι υπό τις διαταγές της Μπριάμ έγραψε στις 20:12, 25-12-06:\nO Γιώργος Je veux aller au bout de mes fantasmes έγραψε στις 03:30, 26-12-06:\nH underwater έγραψε στις 11:44, 26-12-06:\nΟι επαναστάσεις μας και οι μεγάλες αλλαγές που κάναμε - Από Γίδι\nΤο τελευταίο του μήνυμα δημοσιεύτηκε 02-10-12 στις 20:44.\nΑποδεδειγμένο και επιστημονικά: Τα ζώα μας έχουν προσωπικότητα και συναισθήματα! - Από yasmin1gr\nΤο τελευταίο του μήνυμα δημοσιεύτηκε 01-05-07 στις 11:55.